text:
Micheli Columbu si nch'est andadu. E
sos sardos amus pèrdidu unu babbai de prànghere e de festare pro
sos donos polìticos, culturales e linguìsticos chi nos lassat. In
tempos che a custos, cando meda polìticos sardos s'ismèntigant de
èssere fìgios de Sardigna chimbe minutos a pustis brincadu su mare,
òmines che a tziu Micheli nos ammentant chi si podet istare in su
Mundu cun sa carena e in Ollollai e in Sardigna cun sa conca e cun su
coro. Nàschidu e pàschidu in Ollollai, Columbu s'at leadu in fatu,
in sas atividades polìtica, culturale, amministrativa e finas
linguìstica, su sentidu irònicu chi est su chivu de sa cultura de
sa bidda sua, in su coro de sa Barbàgia.
At fatu su sìndigu, su deputadu in
Roma e in Brussellas, semper pro su Partidu sardu, ma est mescamente
pro custa balia irònica chi l'ammento, aende tentu su mandu de lu
connòschere e de l'abitare, mancari non cantu aia disigiadu de
fàghere. Fiat una balia, sa sua, una capatzidade de pònnere a
s'alerta a totus: mirade chi nos est trampende a chie narat de
tènnere su beru in bèrtula. Connoschiat sa limba sarda in totu sas
pinnigas suas e fiat maistru de s'antìfrasi. M'ammento unu
librigheddu chi aiat iscritu contende ite podet capitare impreende
antìfrasis intre duas persones de sentidos diferentes. Unu, Micheli
e totu, chi chircat de cumbìnchere s'àteru chi “s'ogru puntu
tenet” non cheret contare de unu cristianu chi tenet s'ogru guastu,
ma totu a s'in contràriu. Chi est abbistu e biet bene meda.
Custa manera de faeddare – chi non
fiat petzi de istorieddas, craru, ma de chistiones polìticas e
sotziales – andat bene si in unu partzidu si impreant limbàgios
che pare. Andaiat bene finas cando, comente in su cumintzu de sos
annos de Setanta, su Psd'atz fiat unu partzidu in ue, mancari a
briga, si faeddaiat una limba pròpia. Non cando, crèschidu finas a
tènnere sa Presidèntzia de sa Regione, su “politichese”
nch'aiat catzadu s'antìfrasi e, cun custa, sa capatzidade de
faeddare unu limbàgiu cumpresu dae sos sardos. At a èssere pro
custu puru chi Micheli Columbu medas bias est istadu a làcanas de su
partzidu chi, in tempos tristos e cun pagos àteros, at tentadu pro
no lu fàghere mòrrere.


c: text/html

text:
di pugioba
Su bindighi e su seghi de vreagliu b'ana a essere in Sardigna sas elesciones pro su rinnovu de su 'hussiggiu regionale. Sos principales candidaos sunu duos, si'hunde sa moda nova, ass'americana, 'hi volede duos parthidos mannos 'hi si che pi'hana su prus dessos votos dessos elettores. Soru, su presidente appenas dimittiu, este su candidau dessu Parthidu Democraticu, Cappellacci su candidau dessu Popolu dessas Libertades ('hustu lummene a'hede rides vinas in sardu!). A Renato Soru si podene e si deppene a'hes medas criticas. Medas li nana 'hi este unu mesu dittatore, 'hi volede 'humandare tottu issu, 'hi no as'hurtada a nisciunu; atteros ammentana 'hi este mere de Tiscali, e dae pa'hu tempus de L'Unità, s'istoricu giornale de sa sinistra italiana, accusandelu te tennere unu "conflitto di interessi" 'hi lu ponede issa mattessi condiscione de Berlusconi; atteros galu pesciana 'hi su comportamentu 'hi ada tegniu in certas 'hestiones non siada istau meda craru, 'hommente, pro ndè narrere una, issu casu dessa gara pro sa pubblicidade dessa Regione. Ego pescio 'hi tottu 'hustas 'hosas siana giustas. Sa gana de Soru de 'humandare de prus s'este vida 'hissa prova atta 'hissu referendum pro a'hes 'olare sa legge istatutaria, 'hi in pa'has paragulas davada assu presidente galu prus potere e autonomia inintro dessu 'hussiggiu. Personalmente so andau a votare, e appo votau 'hontra a 'husta legge. 'Hustu pro narres 'hi in cada casu pro sos cittadinos est'importante a partecipare assa vida politica, esprimende sas proprias ideas e vinas sa propria 'hontrariedade a certas aziones dessos politicos 'hi los rappresentana. In prus, pro certas 'hestiones, sun'a'hende sas verificas sos tribunales incarrigaos. Ego appo votau a Soru sa prima vorta, e l'appo a torrare a votare vinas 'husta secunda. Su proitte este vacile de ispiegare: est'istau s'unicu, dae medas annos a 'hust'ala, 'hi ada presentau e postu in pratica unu progettu seriu pro sa Sardigna. Sa tutela de sa natura, dessu mare, dessas zonas internas, su dinare dau pro sa ricerca universitaria, s'informatica trattà pro sa "trasparenza" dessos entes pubblicos, sunu signos de un'interesse 'hi andada prus a largu dessu postu de travagliu "oje pro cras", sempes promintu dae tottu sos atteros politicos. Ino'he sa gherra este pro unu "pustis" 'hi siada mengius pro tottus, no unu " 'hommo " pro pa'hos. Unu progettu de 'hustu tipo pedidi derettu a tottu sos sardos unu sacrificiu. Ana pa'hau su preju prus artu sos travagliadores dessos entes de formazione, sos dessas "comunità montane", sos mastros de muru, sos geometras, sos ingenieris e tottu sas pessones coinvoltas dae su bloccu assas costruziones de sa legge "salva coste". Es craru 'hi medas de 'hustas pessones ana soffertu, ma este vinas craru 'hi non si podiada si'hire 'hind'unu sistema 'hi c'aviad'appiu solu irboidau sas buscias dessa regione e brujau pro sempes sos venes prus mannos dess'isola nostra. Soru, e su tipu de politica sua, sunu pro mene una bella isperanza pro sos sardos e pro sa Sardigna.
Ass'atter'ala b'este Cappellacci. Iggiu de unu commercialista de Berlusconi. Tottu su 'hi l'app'intesu nande, 'hando no idi allegande 'hudd'atteru 'hontande barzellettas e pompiande sas piccinnas vonas, este 'hi aviad'appiu buscau 'hentumiggia postos de travagliu. Sa 'hosa parede istrana, agai in Sardigna non b'ada unu tantu gai de pessones 'hene travagliu. Forcis s'idea este 'hussa de che vattire disoccupaos dae atteros lo'hos, e mancari dopo 'hi arribbana li nammos 'hi nois arga angena non de volimmos. Agai semmus vinas brullanos. Su progettu de 'hustu ciu parede craru: si vinchede, che tirada tottus sas legges de tutela 'hi ad'attu su guvernu precedente. In custu modu, c'ada a essere istà ora, Costa Turchese e atteros bellos lo'hos ana a podere essere tottu vabbricaos. Podo pesciare 'hi tottu sos sardos ana a tennere medas vantaggios dae 'hustu: pesciai a 'hantos camerieris ana a assumere sos milanesos 'hando venini in agustu a istare (pro vinti dies ass'annu) in Gaddura.
Si vinchede 'hustu, ammos a tennere sa si'huresa 'hi nois sardos semmus unu populu de thera'hos.
legenda:
_tutti gli apostrofi posti prima delle h, all'inizio o in mezzo alle parole, sono colpi di glottide, visto che al mio paese (Oliena) usiamo questo in sostituzione della C dura, o K, che non vengono pronunciati. Quindi -kene- (senza), diventa -'hene-, -askurtada- (ascolta), diventa -as'hurtada-.
_il th, come ad es. in "thera'hos" (servitori), và letto come il th inglese (ad es. think).
La traduzione la trovate qui: link

robotstxt: allowed

filter: keep


text:
Santu Gavinu
Gavinu in sardu finas Bainzu, Bingiu fit unu soldadu edd'est istadu martirizzadu umpare a Protu e Zuniari, duos cristianos, po sa fide issoro, sunt istados decollados in Portu Turre, in Sardigna durante sa persecutzione de Diocletzianu. Sa vicenda de sos tres martires sardos est connotta pro via de Antonio Cano chi aiat cumpostu sa prima òpera literària in limba sarda chi si connoscat: Sa vitta et sa morte, et passione de sanctu Gavinu, Prothu et Jaunariu. Gavinu est finas mentuadu in una littera iscritta dae su paba Gregoriu su Mannu in su 599 a su piscamu de Cagliari( inue si mentuada unu monasteriu de Santu Gavinu). Su nòmene Gavinu ( ateras boltas su nomene cumparidi comente Bainzu, Aìne) s'agatada medas boltas in su Condaghe de Silki (sec. Xi-XIII). Su nomene de sos tres martires umpare s'agatada in d'unu martirologiu de su sec.VI-VII. In su seculu VI est istada fraigada una basilica, minoredda, in Portu Turre in onore de sos tre martires. In su seculu XI est istada fraigada sa basilica , paret suta su regnu de Gonariu Comita e Barisone I, chi s'agatada ancora oe.
Subra santu Gavinu oltre a su poema fentomadu de A.Cano (sec. XV), bind'ada un'ateru de Zirominu Araolla, canonigu de sa cattedrale de Bosa, sec.XVI. Sa festa de sos tres santos si celebrat su 25 de santuaine.
Bibliografia[modìfica | edit source]
- B. De Gaiffier, La passion de Saint Gavin Martyr de Sardaigne in “ Analecta Bollandiana”, LXV, 1947.
- B.R. Motzo, La Passione de San Gavino, in “Studi Cagliaritani di Storia e Filologia”, I, Cagliari 1927.
- Passio Sanctorum Martyrum Gavini, Proti et Januarii, a cura di G.Zichi, Sassari, 1989.


text:
Carlo Borromeo
Carlo Borromeo (Arona, 2 santugaine 1538 – Milano, 3 santandria 1584) est istadu unu cardinale e pìscamu de Milano. Est istadu canonizadu in su 1610 dae paba Paolo V.
Biografia[modìfica | edit source]
Nàschidu ad Arona su 2 de santu aine 1538 in una famìlia nòbile e cristiana. Su babbu fut su conte Giberto Borromeno e sa mama Margherita de' Medici, sorre de su paba Pio IV. Istudiat diritu civile e canonicu in s'Universidade de Pavia. Fu fatu cardinale a 22 annos cun ingarrigos importantes a Roma. Fut unu de sos primos pìscamos ad acoglìre sas riformas de su Conciliu de Trento in sa diotzesi sua. Propriu issu aiat dadu impulsu a sa pubblicatzione de unu elenco de liberos de censurare ("Indice tridentino" o "Index librorum prohibitorum a Summo Pontifice"). S'elenco fit istadu emanadu poi 'e sas conclusiones de su Concilio di Trento de su 1564, sutta su Paba Pio IV. Fut omine austeru meda, de preghiera e penitèntzia; fut pòberu e s'est ocupadu meda de sos pòberos. At curadu sa formatzione de sos predis aberinde seminàrios, e iscolas gratis po sa gioventude. At visitadu pius bortas sa diotzesi, isterrida meda, chirchende de irraighinare sos abusos e preighende isse e totu a su populu, a sos pitzinnos, a sos malàidos. Durante sa peste chi at colpadu Milano (1576-77) in ogni modu at agiudadu sa popolatzione.[1] Est mortu a 46 annos, a poi de 24 annos de vida intensa comente piscamu, su 3 de sant'Andria 1584. Su Paba Paulu V l'at proclamadu Santu su 1 de sant'Andria de 1610.
Sa festa, su 4 de sant'Andria.
Sa persecutzione de sos ereticos[modìfica | edit source]
Finas si sas Dietas de Ilanz de su 1524 e de su 1526 aiana proclamadu sa libertade de cultu in sa Repubblica delle Tre Leghe in Isvìtzera, Borromeo aiat cumbattidu contra a su protestantesimu in sas baddes isvitzeras, imponende rigidamente sos printzipios istabilidos in su Concilio di Trento. In sa visita pastorale chi issu aiat fattu in Val Mesolcina in Isvìtzera aiat fattu arrestare pro istregoneria una chentinaria 'e persones, poi de sas torturas guasi tottu aian lassadu sa fede protestante pro si salvare sa vida, 10 fèminas e su prevosto fini istados invece cundennados a su rogo ue che finis istados bettados in su fogu a conca in giòsso.
Àteros progetos[modìfica | edit source]
Referèntzias[modìfica | edit source]
- ↑ (Manzoni nde faeddat: «Fu chiamata la peste di San Carlo. Tanto forte è la carità!» I Promessi Sposi, cap.31)


text:
Nomencladura binomiale
In biologia sa nomencladura binomiale, o nomencladura binomia, est unu sistema formali po nomenari is ispètzias biventes. Si narat binomiale poita su nòmini sientìfigu de una ispètzia benit creau dae sa cumbinatzioni de dus nòminis:
- su nòmini de sa gènia a sa cali s'ispètzia fait parti
- unu epiteto po diferentziari s'ispètzia dae is atras de sa matessi gènia
Su primu fueddu (nòmini genèricu) cumintzat sèmpiri po lìtera manna, in càmbiu su segundu fueddu est iscritu in lìtera pitica; totu a-i dus fueddus andant iscritus in corsivu (po esempru Homo sapiens). Candu sa gènia est istètia giai nomenada o candu atras ispètzias de sa matessi gènia funt giai istètias nomenadas, su nòmini genèricu si podit abreviari cun sa lìtera de cumintzu (H. sapiens) ma non si podit omìtiri.


text:
Sa gherra chi funt cumbatendi in Ucraina, con totus is mortus, is fertus e sa suferentzia chi est spaniendi, a dolu mannu est cosa scipia, casi ca, dae candu est inghitzada, nd'ant chistionau is televisionis e is giornalis.
E de seguru, sa chistioni chi giai no fiat lebia, s'est fata prus grai meda candu nd'ant spicau cussu aparechiu prenu de genti (su MH17
de sa Malaysia Airlines
), chi at portau, in pari a aterus mortus, unu trumbullu de chistionis internatzionalis chi dd'ant acabbada cun una filera de cuntraventzionis
chi s'Europa e s'America ant postu a sa Russia, po ita ca, narant, parrit chi is russus siant sighendi a agiudai a is gherreris chi bolint partziri s'Ucraina.
Che sempiri in custas chistionis, fait a apubai dae tesu cali funt is stadus arrabiosus a ponniri a lestru is cuntraventzionis e cali funt is stadus chi invecias si iant a bolliri allabai e iant a bolliri circai de arresolviri is cosas chistionendi-ndi ma sene arribbai a ghetai passus chi est capassu chi nci dda fatzant a sconciai sa cosa prus de su chi giai est.
Parrit legiu a ddu nai (antzis est propiu legiu a ddu nai, chistionendi de ominis mortus e de aterus ominis fertus), ma, po nci dda picigai a insertai (o a su mancu a pensai calincuna cosa chi dd'assimbillit) comenti est chi si movint is stadus in custas chistionis, giai sempiri bastat a castiai ita nc'intrat s'economia.
E biu ca sa Russia parrit chi no bollat abarrai acou (e nimancu custu fait spantu) aprontendi-si a torrai sa furria
a is stadus chi dd'ant postu is cuntraventzionis, est de interessu meda a castiai comenti est chi sa Russia e s'Europa funt acapiadas a pari e cali funt is stadus acapiaus prus a strintu, chi comenti aeus cumprendiu, funt cussus chi nd'ant a cassai sa mellus parti a bolliri o a marolla.
Po fai custu, nos'agiudat su IMF - International Monetary Fund (CMI - Cascia Monetaria Internatzionali) cun unu articulu chi amostrat beni beni unu biaxi de cositeddas ponendi in pari numerus de su 2012 e de su 2013.
Po su chi tocat is esportatzionis e is importatzionis de cosa, castiai is figuras asuta. Is coloris gei scoviant a solus a solus comenti tocat a ddas ligiri : prus su colori est allutu (arrubiu) e prus su tanti de esportatzionis dae sa Russia o de importatzioni conca a sa Russia est mannu, chistionendi-ndi in % de PBN - Prodotu Brutu Natzionali (GDP - Gross Domestic Product).
Si biint duas cosas : sa primu est ca candu duus stadus funt lacanas a pari est facili chi bendant/comporint cosa s'unu dae s'ateru de prus de su chi faint duus stadus chi funt atesu (mancari s'agatit sa globalizzatzioni) e sa secunda est ca mancari sa URSS ndi siat sciorrocada, totus cussus annus de storia non fait a ndi ddus andai aici comenti e chi mai.
Ma sa chistioni si fait ancora prus nodida castiendi is importatzioni de gasu.
Castiai is duas figuras asuta. Is linias nieddas chi si biint funt is cundutus chi nci portant su gasu dae sa Russia a is aterus stadus, prus funt grussus prus gasu movint. Invecias is linias asserretadas funt condutus chi funt in progetu.
E torra is coloris de is stadus scoviant a chini comporat meda e a chini comporat pagu.
Sa primu figura amostrat su tanti de gasu, stadu po stadu, comporau dae sa Russia cunformas a totu su gasu chi abbruxant. Is stadus arrubius, po nai, comporant dae sa Russia prus de sa metadi de su gasu chi abbruxant.
Sa secunda figura invecias amostrat su tanti de su gasu comporau dae sa Russia cunformas a totu s'energia chi ddis fait abisongiu a is stadus, unus po unus. Prus est arrubiu su stadu, prus su gasu chi ndi benit de sa Russia importat.
Ponendi a una parti importatzionis e esportatzionis castiaus comenti si movit su dinari.
De Investimentus Strangius Deretus
(FDI - Foreign Direct Investment
) ndi iaus giai chistionau
e duncas scieus prus o mancu ita funt. Puru po custa chistioni non fait spantu a scoberriri ca sa Russia at investiu prus dinari me is stadus chi portat acanta, comenti amostrat sa figura asuta (boghendindi is tzentrus finantziarius).
E a nai sa beridadi non est chi fatzat spantu meda nimancu a biri ca invecias is stadus chi tenint alliongius de cussa arratza ma a su imbressi (ant investiu cussus me in Russia) siant (foras de calincunu) is tzentrus finantziarius.
E po finiri castiaus cali funt is stadus cun is bancas chi funt prus paradas cun sa Russia (is bancas russas ddis depint dinari). Ballit sempiri sa chistioni chi su colori prus allutu bolit nai ca su tanti est prus mannu.
Aeus inghitzau pregontendi-nosi una cosa : a su costau de custa gherra maradita, cali funt is interessus de is stadus? E immoi, prus o mancu ddus scieus o a su mancu ndi scieus una bella pariga.
Est capassu chi, immoi, is scioberus chi ant fatu o ant a fai is stadus de s'Europa (unus po unus) nos'ant a parriri diferentis ...
Po ndi sciri de prus
Europe’s Russian Connections - IMF - Aasim M. Husain, Anna Ilyina, Li Zeng
US follows EU in setting new sanctions targeting Russian economy - The Guardian - Spencer Ackerman, Julian Borger, Rowena Mason
Putin tells Obama that latest sanctions against Russia are counterproductive - The Guardian


text:
DMC World Final 2014: is arresultaus
Scioru clàssicu de ses minutus:
Bincidori: Mr Switch (UK)
Segundu: DJ I-Dee (USA)
Su de tres: DJ Vekked (Canada)
Unu contras a s'àteru (Battle For Supremacy):
Bincidori: Image From The Wood (USA)
Segundu: DJ Vekked (Canada)
Batalle de is trumas (Team Championships):
Bincidoris: 9 O'Clock (France)
Sa DMC at giai publicau in sa pagina ofitziali Youtube cosa sua su vìdiu de su scioru bincidori de Mr Switch. E ita nai? Sa pròpiu cosa chi emu scritu candu, in su 2012, iat bintu su giaponesu Dj Izoh: ma diaderus? Scioru lestru, tènnicu e spetaculari ma, a parrimentu miu, pibigosu. Mr Switch est unu grandu digei inglesu, no seu narendi chi no est bonu o chi no si merescit custu prèmiu (po musicalidadi est unu de is chi prefèrgiu), ma custa borta no m'est agradau meda. Apu lìgiu chi genti chi ant biu a totu sa batalla nant chi depiat binci I-Dee ma, finsas a candu sa DMC no at a publicai totu is àterus vìdius, no fait a tenni una bidea pretzisa. Abetaus agiorronamentus.
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.
DV/DJ-Tech Freestyle Scratch Battle: Fakser at bintu.
Dj Fakser at bintu sa DV/DJ-Tech Freestyle Scratch Battle, una batalla in s'arretza de scarràfius in freestyle. Nudda de aciungi: custu piciocu scarràfiat lestru e precisu meda e at mollau apalas genti che a is russus Chinmachine e Alexander WSQ, piciocus de sa scola noa de Beat4Battle Russia. At a arrici unu micser DIF-1S de sa DJ-Tech. Balla ca giai funt togas custas batallas in s'arretza!


text:
Su ringratziamentu de Bruno Agus
Bruno Agus non at leadu meda bene sa chistione de su contributu dadu dae su cunsizu regionale pro finantziare una trasmissione de sa televisione italiana cun Gianni Morandi.
Est de importu su chi iscriet, ma est meda prus de importu su fatu chi est torradu a sa traditzione antiga de sos poetas chi criticaiant sas malas trassas de su podere costituidu.
In su seculu passadu fiant medas sos poetas chi non timiant a cantare in publicu sas maganzas e sos gastos de sos politicos, in sos urtimos tempos custa (bella) usantzia si fiat un azigu perdinde.
Isperamos chi torret duncas sa moda de sos poetas sardos chi non faghent petzi literadura o folclore ma fintzas unu pagu de politica pro sa terra insoro e pro su mundu intreu.
Su ringratziamentu de Bruno Agus
Unu ringratziamentu personale
paret de parte mia netzessariu
a su sardu consizu regionale.
Pro su mannu azudu finantziariu
ch'ana dadu a Morandi su cantante
ch'est bennidu in Sardigna volontariu.
Ch'est a fagher unu film importante
gai de euros chimbeghentamiza
intregadu che l'ana in d'un'istante.
Ca sa Sardigna de s'Italia est fiza
e cando lompet un'italianu
no est chirchende fae cun lentiza.
Prima enit issu poi s'isolanu
ca oramai est custa s'usantzia
de sos chi sa Sardigna an'in sa manu.
pro issos b'at dinari in abundantzia
ca non si podet dare preferentzia
a tzertas cosas de pagu importantzia.
Comente a sas ch'inoghe sun naschidas
e l'an sa limba sarda apoderada
dae sos sardos veros preferidas.
Sa poesia sarda improvisada
sos cantos a chiterra e a tenore
e musicas chi menzus non bi nd'ada
De launeddas, trunfas, organitos
notas e versos ch'andan ola ola
de custa terra frutos beneitos.
Pro issas sa risposta est una sola
"non b'at dinari ca sun eras tristas
mancu pro sa poesia in iscola"
Pro sa cultura anzena sas provistas
però essin cun fastos e azudos
e custu grascia a sos soberanistas
chi si tapan s'origa e istan mudos.
Bruno Agus
(Publicadu in Facebook)


text:
Dante Alighieri
Dante Alighieri, naschidu in Firenze su 1265, mortu in Ravenna su 1321. S'obera sua prus importante est "Sa Comedia", compositzione poetica in tres cantigos : S'Ifferru, Su Purgadoriu e su Paradisu. Onzi cantigu cuntenet 33 cantos in tertzinas. Dante immaginada unu viaggiu in s'ultres tumba, guidadu in s'Ifferru dae Virgiliu, poeta latinu, in su Purgatoriu dae Beatrice e in su Paradisu dae Santu Bernardu de Chiaravalle. In custu poema si tratat de personagios printzipalmente de Firenze e tuscanos e in genere personaggios istoricos o de sa cronaca de su tempus. Ma s'obera est puru unu trattadu de politiga, de filosofia, de teologia, de astronomia, de literadura. Sa limba est su fiorentinu, chi poi de su XVI seculu diventat s'italianu. Ca Dante l'ischiata chi sa vera religione itti su Lafer.


text:
giovedì 23 luglio 2009
Su Consìgiu regionale corsicanu contra a sa limba corsicana
Presentende su documentu, Talamoni (inoghe s’interventu suo in frantzesu e corsicanu) at amentadu puru chi su Comitadu issientìficu numenadu pro esaminare s’istadu de sa limba at naradu chi unu istatudu de ofitzialidade est pretzisu si si cheret chi su corsicanu sigat a si la campare. Sa maioria de sos consigeris regionales corsicanos no est istada de custu pàrrere e ant botadu contra.
In sa foto: su palatzu de s'assemblea corsicana
1 commento:
- larentup@gmail.com ha detto...
-
Si s'istadu Frantzesu de limba d'OIL si ch'at manicadu sa limba d'Oc, chi fit e d'est galu una limba ricca e faeddada e iscritta dae prus de duos milliones de Occitanos, pensades chi podiat riconnoscher uffitzialidade a su corsicanu, faeddada da una chentina de mizas de isulanos? E comente in Sardigna peri in Corsica sun sos canes de sutta mesa (chi podimus mutire "Frantzesotas"), sos inimicos de custa limba de minoria. Larentu
- 23 luglio 2009 11:22


text:
de Alessandro Marchetti
DRUCI E IS MISTERIUS DE ACUAISCURIA tradutzione de Amos Cardia
DURCHE E SOS MISTERIOS DE ABBISCURA tradutzione de Tore Cubeddu
Pro sa AIPSA EDIZIONI, CAGLIARI amus bortau custu libru in sardu. Amos Cardia in sa variedade campidanesa (istandardizada in sas "arrègulas") e deo in sardu, naraus logudoresu, mancae totus iscant ca deo non creo in custas distintziones. Naramus chi sa tradutzione est fata in seneghesu, chirchande de respetare pro cantu possìbile sas regulas de sa Limba Sarda Comuna. Su chi nde est bèssiu a foras est de lèzere. Sa cosa chi m'est pràchia de prus est sa musicalidade de su sardu, chi in custu contu bessit a foras in totu sa bellesa sua. Contare in sardu po pipios podet èssere su benidore de sa literadura in limba sarda e finamentas su benidore e sa salvesa de su sardu.
de Marco Stolfo
Furriadura in sardu de Antonio Ignazio Garau
a cura de Marinella Marras e Tore Cubeddu
editore, ISKRA de Bilartzi
Si ses europeu, faedda in sardu, est su primu sàgiu subra sa polìtica linguìstica internatzionale bortau in sardu e cummissionadu dae una Amministratzione pùblica sarda. Est unu passu importante pro incumintzare a chistionare de limba sarda in unu cuntestu de importu, in su cuntestu linguìsticu e culturale europeu. Cun cust'òpera sa Provìntzia de Aristanis e s'Ufìtziu de sa Limba e de sa Cultura Sarda ant crèfiu contare sos 10 annos de sa Lege chi, a pustis de 50 annos, at postu in pràtica sos printzìpios de sa Costitutzione repubblicana (art. 6), donende su zustu valore e dinnidade a sas limbas chi ancora si foeddant in sa penìsula italiana e in sas ìsulas chi faghent parte de s'Istadu italianu. Marco Stolfo nos donat unu istrumentu de importu pro cumprèndere mezus sa situatzione polìtica e culturale europea e sa nostra. Deo e Marinella Marras amus iscritu s'introdutzione e curadu s'editzione.
Su de deghe annos dae s’aprovatzione de sa Lege 482/1999, Normas in matèria de tutela de is minorias linguìsticas istòricas, est s’ocasione pro una riflessione subra de s’amparu de is limbas de minoria in Sardigna, in Itàlia e in Europa.Su libru est intregadu pròpiu a su primu provedimentu istatale chi in Itàlia, in fines, at dadu atuatzione a s’artìculu 6 de sa Costitutzione, cunforma a su cale “Sa Repùblica amparat is minorias linguìsticas cun normas dedicadas” e proponet unu cunfrontu cun is contenutos de sa Lege, is orìgines suas, s’istòria e s’aplicatzione sua, intre de isetos, resultados e problemas, faghende essire a pìgiu prus che totu su raportu intre de sa Lege 482/1999 e s’Europa. In custa carrera, in ue si bidet un’atentu semper prus mannu fache a sa diversidade linguìstica e a sa tutela de is minorias, fintzas su impreare sa limba sarda comente a “limba” bolet nàrrere faeddare, iscrìere, pensare, fàghere e bìvere europeu.
Dae s'introdutzione de Marinella Marras e Tore Cubeddu:
[...] In custa regorta de àutos, pigados dae sas atividades formativas fatas dae sa Provìntzia de Aristanis dae su 2007 fintzas a oe, sunt istados postos sos argumentos prus importantes pro connòschere sa polìtica linguìstica chi est istada fata in Sardigna e mescamente in s’àmbitu territoriale de sa Provìntzia. Sos sàgios sunt istados seberados faghende riferimentu a sos obietivos e a sas boghes finantziadas dae sa Lege 482/99, movende dae s’impreu de su sardu in s’Amministratzione Pùblica e dae s’anàlisi de sas atividades formativas, fintzas a lòmpere a sas caraterìsticas de sos isportellos linguìsticos e sa promotzione in sos mèdios de comunicatzione de massa. Pro custa resone, pro cumintzare, in su paràgrafu Sa Limba sarda in s’Amministratzione Pùblica est istadu postu su sàgiu de Giuseppe Coròngiu, espertu de limbàgiu amministrativu, chi faeddat de s’importàntzia de s’impreu ufitziale de sa limba sarda e de sas caraterìsticas de su limbàgiu amministrativu. Antonella Pinna, invetzes, operadora de isportellu de sos Comunes de Bonàrcadu e Fordongianus, chistionat de s’importàntzia de sa Lege 482/99 pro s’amparu de su sardu in sos àmbitos pùblicos e ufitziales. In su paràgrafu subra sa formatzione, sunt istados postos su sàgiu subra s’importàntzia de sos cursos de formatzione pro sa cussèntzia linguìstica de sos dipendentes de sas Amministratziones e pro sos tzitadinos, iscritu dae Gianfranca Piras, esperta de limba sarda e operadora de isportellu in Iscanu e Montresta, e s’anàlisi subra s’interferèntzia intre su sardu e s’italianu de Antoni Nàtziu Garau, espertu de limba sarda, operadore de isportellu e responsàbile de sa formatzione de medas Comunes de sa Provìntzia. A sa fine de su sàgiu de Garau bi est fintzas unu glossarieddu ùtile meda pro chie si cheret acostire a sas chistiones de sa linguìstica. Faeddende de Isportellos linguìsticos, Antoni Nàtziu Garau at postu in craru sas caraterìsticas, su perfilu professionale e sas cumpetèntzias chi diat dèpere tènnere unu operadore de isportellu, unu argumentu de importu mannu pro sa crèschida de sa polìtica linguìstica regionale. De s’impreu de sa limba sarda in sos Mèdios de comunicatzione ant iscritu sos giornalistas Gianfranco Pintore e Pier Sandro Pillonca, chi ant analizadu su raportu intre sos mèdios e sa limba sarda e sa presèntzia de su sardu in sas televisiones regionales. A ùrtimu, in su capìtulu Àteras minorias linguìsticas sunt istados regortos sos sàgios de sos espertos chi in custos annos sunt bènnidos a contare sas esperièntzias e sos progetos de sas minorias issoro in sos atòbios organizados dae sa Provìntzia de Aristanis. Carla Marcato, diretora de su Tzentru pro su plurilinguismu de Ùdine, at faeddadu de s’impreu de sa limba friulana in s’Amministratzione Pùblica; Domenico Vassallo, espertu de polìtica linguìstica e progetatzione europea, de sa situatzione de sas minorias in Piemonte e de s’esperièntzia de s’Espaci Occitan; Marco Stolfo, ex diretore de su Servìtziu Minorias
linguìsticas de sa Regione Friuli Venètzia Giùlia, de sos isportellos linguìsticos e de s’importàntzia issoro in sa promotzione de sas limbas de minoria; Sabrina Rasom, de su Comprensòriu ladinu de sa Val di Fassa, de sa tutela de sa limba ladina.


text:
A tempos de su 1323 s'infante Alfonso de Aragona lompet a Sardigna pro esecutare s'àutu de infeudatzione chertu dae papa Bonifàtziu VIII in favore de Giàime II de Aragona, cun sa creatzione, in su 1297, de su "Regnum Sardiniae et Corsicae" chi posca aiat intregadu a su soberanu aragonesu.
A primos sa tzitade de Bidda de Crèsia (chi oe si cramat Iglèsias) e a pustis, in su 1326, su Casteddu de Càralis ruent in manos aragonesas a dannu de sos Pisanos.
Sos sennores pisanos-genovesos de sas famìllias de sos de Dòria e Malaspina poderant a sa conchista de s'ìsula paris cun su giuigadu de s'Arborea, contra a su cale s'Aragona si ghetat in una gherra longa e istentosa, chi at a bìnchere petzi in su 1410.
Dae como in antis sa terramanna ibèrica at a èssere su puntu de riferimentu pro s'ìsula, mescamente sa Catalùnya, siat pro sa polìtica amministrativa (sunt tramudadas in Sardigna sas istitutziones catalanas prus de importu), siat pro cussa culturale. Ma una sessada verdadera de sa cultura italiana acuntesset in Casteddu ebbia, mentres in su giuigadu arboresu e in su restu de s'ìsula sa mudadura andat prus a priu.
Ferdinandu II (soberanu dae su 1479 a su 1516), in su 1479, promulgat unas cantas reformas istitutzionales pro fàghere de s'Ispànnia unu grandu istadu europeu. In su disinnu suo de agualamentu culturale b'at fintzas sa promotzione de "fàbricas" noas chi depiant èssere testimonia de s'unidade natzionale noa pro mèdiu de una monumentalidade rica e pomposa. Naschet gasi una moda artìstica, chi est de sos Res catòlicos, in ue s'aunint istilemas gòticos, mudèjar e rinascimentales.
In Sardigna semper e cando non s'agatat luego un'iscumprou de sa polìtica artìsticu-culturale noa: su gòticu in sa forma sua isulana sighit a su mancu fintzas a su de XVII sèculos a marcare sas architeturas religiosas e tziviles, acumpange·nde·si, dae s'acabu de su Chimbighentos, cun s'ideologia rinascimentale noa batida dae sa Cumpannia de Gesus (in s'ìsula dae su 1559) e dae sos ingennieris militares e in lìnia cun sos inditos artìsticos de Filipu II (1556-1598). Cun s'erederi de Càralu V si cumprit difatis de su totu su protzessu de ispanniolizatzione de s'ìsula: in su pianu artìsticu - cun s'istile chi li narant "plateresco"- s'arribat a una sìntesi formale, intre sos limbàgios gòticos e classitzìsticos, chi at a distìnghere s'architetura locale finas a s'acabu de su Seschentos.


text:
de is piciochedhus chi funti in disvantàgiu, issus no dhu tenint, portant, a codhu custa dicriminatzioni. Est sa sotziedadi e sa scola ca depit smenguai su disvantàgiu. “PORTATORE DI HANDICAP” est archiolugia sotziali, curturali e didàtiga. Est prus mellus a nci dhu furriai in scientis in “SITUAZIONE DI HANDICAP” ca est prus currègiu, e si cuncordat mellus cun sa “INCLUSIONE” de totu is chi in sa scola funti agoa e tenint abbisòngiu de agiudu.
Il 7 Novembre si è tenuta un’affollatissima assemblea di docenti autoconvocati presso l’IPSIA Meucci di Cagliari. Si è costituito un Coordinamento per concordare azioni comuni in risposta ai provvedimenti governativi contro la scuola pubblica.
venerdì 8 febbraio 2013
Chi est sballiau, curregeus.
de is piciochedhus chi funti in disvantàgiu, issus no dhu tenint, portant, a codhu custa dicriminatzioni. Est sa sotziedadi e sa scola ca depit smenguai su disvantàgiu. “PORTATORE DI HANDICAP” est archiolugia sotziali, curturali e didàtiga. Est prus mellus a nci dhu furriai in scientis in “SITUAZIONE DI HANDICAP” ca est prus currègiu, e si cuncordat mellus cun sa “INCLUSIONE” de totu is chi in sa scola funti agoa e tenint abbisòngiu de agiudu.


text:
venerdì 24 febbraio 2012
In contu de s’arresistentzia de is Sardus e de sa lingua sarda de impreai
de Giuanni Ugas
A intendi Robertu Bolognesi non c’esti istettia nisciuna arresistentzias de is Sardus poita ca is differentzias tra is Brabaxinus e is Campidanesus, Olliastrinus, Logudoresus, Gadduresus e diaicci a sighiri, nascint scetti in manera deterministica (e ratzista, acciungiu deu!) de is conditzionis geograficas e non de causas istorigas e tzìttada F. P. Braudel po ddu fai a crei a is attrus. Deu non mi seu ammoddiendi po nudda! Issu arregordad is certas tra is Patulcenses campani, messaius, e is Gallilenses pastoris de is montis, ma non tenid in contu ca is Gallilesus scetti fiant sardus (iliesus) e non is Padulcesus chi fiant colonus campanus pottaus de is Arromanus (Bonello, Mastinu, Zucca e attrus istorigus); s’arrexoni de su cèrtidu tra issus fìada politiga e su determinismu non c’intra nudda: fiada una battalla po is terras chi deppiant essi fertilis, bonas po s’aringiu puru po is Gallilesus, desinuncas non si cumprendd poita is Padulcesus, chi fianta messaius, ddas olianta po issus. Is Gallilesus teniant un’economia mista e fìanta a unu tempu pastoris e messaius!
Tottus is abitantis de sa Sardinnia funti istettius sempiri nomenaus a partiri de s’istoria iscritta prus antiga in d’unu modu scetti chi torrad a su nomini de s’iscra: Sh(erd(a)n de is Fenitzius (po no nai de is Egitzius), Sardonioi de i Gregus, Sardinienses de is Arromanus, Sardus de is Sardus, Sardi de is Italianus e diaicci a sighiri de tottus i pobulus istrangius. Giai de s’antighidadi sa Sardinnia connosciad una natzioni cun differentis genias, poita ca fiada istettia bivia de genti chi benianta de differentis logus: Corsus, Balaris e Iliesus po non nai de attras genias chi indi bessint de attrus tallus tribalis (Lugudunesus, Gallilesus, Siculesus, etc.). Puru funti benius, a bortas chi calincunu sidd’èssidi iscaresciu, Fenitzius-Cartaginesus, Arromanus, Vandalus, Bisantinus, Pisanus, Dzenovesus, Aragonesus-Cadelanus, Castillianus, Piemontesus e Italianus. Cummenti andant tennias in contu tottus custas gentis? Custas differentis genias funti benias de Obrescidroxu, Scurigadroxu, de Mesu diri e de Settentrioni. Boleus propriu crei chi is Sardus funti tottus oguallis poita ca anti imparau e impreau su latinu e ca funti diversus poita ca funti scetti o pastoris o messaius? Non funti is laccaras e is montis e is pranus chi circant is omminis; esti sa genti chi circad is laccaras e is montis e is pranus, si non puru is terras prus attesu de su mari candu c’esti s’apprettu! [sighi a lèghere]
7 commenti:
- elio ha detto...
-
Meri miu su Professori,
mi parit ca Robertu Bolognesi, oi eja e cras puru, est unu pagu talebanu.Ma sa vissinnioria puru non brullada. Totus e-a is dusu pigais sa iscientzia cosa 'osta e finas-e-i cussa de ateri, po tirar'acua donniunu a su mulinu su'.
Po R.B. sa "resistenzia" dh'anti fata ( o dh'eus fata?) feti in Brabaxa ca si dha nau Braudel e 'ndi dhu'at a cuarra e cucuru. A unu ceru puntu 'ndi dhus anti sperdius e sa resistentzia est ispaciada. E mih ca 'ndi dhu' at intrau de genti in Brabaxa, cancunu dhui iat essi de in antis puru ma de candu funt arribbaus is Cartaginesus sa Montannia at incumentxau a si prenniri, atru che immoi ca sa genti est fuendisia. E apoi cun is Arromanus? Dhui depiat essi una crisi de allogius de ispantu. Perou dhus anti mortus totus.
Po su chi pertocat a sa Mratzei, mi parit chi apat nau ca totus is chi intrant in Sardinnia e bivint in Sardinnia, Sardus si dhui faint. E tandus custus Patulcenses, ita 'ndi fiant arribbaus su meri' innantis e s'incrasi si funti postus a brigai cun is de Gallilla? O-i custu xertu no' dhu' est sempri stau intre de is duas (assumancu) Sardinnias, una de su leori e s'atra de is pasturas?
Est a dha fari tropu facili? Intantis su chi apu fatu est un esemplu pitiedheddhu meda ma apu fuedhau fintzas-e tropu, perou un'urtima cosa dha 'ollu narri: is cosas cumentzant sempri simpricisi, passendi su tempus s'atrobedhant a pari, si cùmpricant amostendu unu beni mannu de bessidas cun furriotus e trapagiocus peus de su "entu pillonis" de sa trippa.
Agatai su cabudu tocat a bosatrus mancari sa tentatzioni siat forti de imperai is ainas chi ndi apillant, cica cica, po batallas chi 'nci essint foras de lacana.
- 24 febbraio 2012 11:38
- elio ha detto...
-
Cussu "entu pillonis" no' esti unu bentu de bai e cica innui, esti feti "centu pillonis".
- 24 febbraio 2012 19:23
- Roberto Bolognesi ha detto...
-
O Elio, candu unu non cumprendit su chi ligit, a bortas est mellus a si citiri. Talebanu ses tui ca fueddas chentza de sciri su chi est nendi.
- 25 febbraio 2012 11:26
- elio ha detto...
-
O Robertu, chi fudi a si citiri totus is chi non cumprendinti su chi ligindi, 'nd'iat ari de silentziu. Ita cosa bella. Ma 'nci adi una cosa peus: a non cumprendiri su chi scrinti issus etotu.
- 25 febbraio 2012 17:27
- Roberto Bolognesi ha detto...
-
Apu cumprendiu: tui non ses talebanu, ses celentanu
- 25 febbraio 2012 19:07
- elio ha detto...
-
"su chi liginti", Robertu, "su chi liginti". Ma non fut po tui. Tui non cumprendis su chi scrisi.
- 25 febbraio 2012 21:40
- francu ha detto...
-
A bortas accuntessit su chi narat Robertu e su chi narat Eliu puru. Ma no m'est partu chi is duus caboniscus chi hant arziau sa crista siant conca de pudda.
Giuanni Ugas, po torrai a nosu, po apparixai is pesus de su fenomenu suppostu e no spiegau de sa transumanzia, si fait a pensai a is pastoris chi de Barbaxa calànt a Campidanu (o Marmilla, Trexenta, ecc) cun is brebeis e is crabas po pappai sa pastura (o s'erba frisca?), mentris is basciuresus inci portànt is procus a monti a pappai landiri de suergius.
A parti su fattu chi su landiri ddu circant, e comenti!, is brebeis e is crabas puru, bolit fai a cumprendi chi in terrunus de cuccurus no ddoi essit matas de landiri?
S'arroli, s'ilixi e su suergiu crescint praticamenti a artitudini zeru, mentris s'arroli, chi est sa mata prus nomenada po su landiri bonu, crescit finzas a 600 metrus de su livellu de su mari.
Cun custuas osservazionis, mi parrit (a mimi vetti forzis) chi sa transumanzia in Sardinia no hessit tentu abbisongiu de essi, ca su landiri in monti serbiat beni po is crabas e is brebeis, mentris in basciura, ancora hoind', serbit a ingrassai is porcus e a ddis fai pezza saborida.
Mi parrit chi s'idea de indi calai a basciura sia nascia candu in Marmilla e in Trexenta su sartu, pustis messau de su trigu, fut unu mari de fenu chi no podiat essi sfruttau po su numeru piticu de bestiamini de ua, chi serbiat po su traballu.
Cantu a is nominis antigus ch'in basciura hiant a essi perdidoris, mi praxit a informai ch'in bidda mia, in Curcuris, ddoi funt duus toponimus chi no hant sunfriu mancu s'attundiamentu chi su campidanesu fait: unu est "Nuraci", s'ateru "Nuraci 'e s'oru", aundi sa forma antiga de NURAC no s'est furriada ancora a Nuraxi o a nuraghe (da nurake).
Aici hia intendiu de Paulis.
Sene contai toponimus comente Basuài, Callupàgu, Pubuzzi, Cragaddaxu, Misséti, Mandonis, Prabànta, ecc.
- 26 febbraio 2012 11:03


text:
Ìsula de su Prìntzipe Eduardu
Coordinatas: 46°15′N 63°00′W / 46.25°N 63°W
Articulu in LSC
Ìsula de su Prìntzipe Eduardu (in inglesu: Prince Edward Island [PEI] o [P.E.I.]; in frantzesu: Île-du-Prince-Édouard [Î.P.E.]; in Mi'kmaq: Epekwitk; in gaèlicu iscotzesu: Eilean a' Phrionnsa) est una provìntzia canadesa formada de s'ìsula omònima e de 231 àteras ìsulas minores. Su cabulogu est Charlottetown, sa limba uffitziale s'inglesu.
Est una de is tres provìntzias maritimas e sa provìntzia minore in isterrida (5,685.73 km2) e pobulatzione (unos 146,000 bividores). Istoricamente su P.E.I. rapresentat unu de is territòrios cun cussòrgias prus antigas e demograficamente sighit a si caraterizare galu pro sa cumponidura in is grupos immigrados tando: cèlticos, anglu-sàssonus e frantzesos sunt is tres chi binchent in nùmeru subra totu is àteros.
S'economia s'apoderat mescamente subra sa massaria, sa provìntzia produet difatis su 25% de is patatas de su Cànada.
S'ìsula tenet una pariga de nomìngios informales: "Garden of the Gulf" (Giardinu de su Gulfu) in fentomu de is paisàgios de paschimenta e sa massaria, "Birthplace of Confederation" (Logu de Nàschida de sa Cunfederatzione) in fentomu de sa cunferèntzia de Charlottetown de su 1864, mancari su P.E.I. non fiat intradu che provìntzia canadesa de sete in antis de su 1873.


text:
lunedì 15 settembre 2014
Bortigale. Cursu de fotografia.
Comuna de Bortigale
Provìntzia de Nùgoro.
Sa Biblioteca de Bortigale organizat unu cursu de fotografia documentarìstica ghiadu dae Lucia Cadeddu.
Sa punna de su cursu est cussa de pòdere ammaniare una documentatzione sòtziu-antropològica, architetònica, paesagìstica e ambientalìstica de Bortigale.
Su cursu est istruturadu in 24 letziones de duas oras cadauna, dua bortas a sa chida, in sos meses de santugaine, santandria e nadale.
S'oràriu at a èssere cuncordadu cun sos partetzipantes.
Est dimandadu unu contributu de 20 euros, sos mòdulos de iscritzione si podent ritirare in sa biblioteca comunale.
Sas iscritziones andant presentadas intro de su 26 de cabudanni.
mercoledì 10 settembre 2014
Connòschere sas limbas.
Su de connòschere sas limbas est una richesa manna ca in custa manera si connoschent prus mundos e maneras de èssere de sa gente e sa cultura issoro. In Nùgoro, lunis 8 - duas dies a oe, Antonella Sorace at sutalineadu chi sos vantàgios de connòschere duas o prus limbas non benint dae su prestìgiu chi custas tenent, custa est un cosa chi tocat de ammentare bene e semper ca galu oe a dolu mannu medas sighint a pensare chi su sardu non servit e no est bidu dae medas comente una limba prestigiosa... Ma gasi no est ca essende limba dat sos matessi vantàgios chi podet dare una limba ispartzighinada meda comente podet èssere su tzinesu o s'inglesu.
E tando, it'est una limba?
Est una manera de tratare unu mundu, de lu rapresentare, est una manera de presentare e animare sa cultura de unu pòpulu.
Sas dibatas subra de sa limba in Sardigna sunt paritzas e durant dae tempus meda, s'ùnicu profetu pro su sardu oe est cussu de èssere trasmìtidu a sos pitzinnos ca gasi ebbia podet sighire a si mantènnere, custas cosa las ischimus ma su prus si nche las ismentigant...
Su Consìgiu de Europa at decraradu su 2001 comente ANNU EUROPEU DE SAS LIMBAS, dae tando su 26 de cabidanni de cada annu si festat sa die europea de sas limbas, pro reconnòschere s'importu de s'imparu de sas limbas e pro ammentare chi sa diversidade linguìstica e culturale est ocasione de arrichimentu e de crèschida personale, de iscàmbiu interculturale e mèdiu pro acosiare sos pòpulos.
Cust'annu, domìniga su 21 de cabidanni, in Sèdilo fintzas nois sardos amus a festare sa die europea de sas limbas: su (CSU) Coordinamentu pro su Sardu Ufitziale ammàniat paris cun sa comuna de Sèdilo sa Festa de sa Limba Ufitziale, una manera pro promòvere e amparare su sardu e s'istandard gràficu suo promòvidu dae su 2006 chi dae tando a oe mancari a bortas trobeidu s'est ispartu in sa retza, in s'editoria, in sa literadura, in poesia e fintzas in iscola.
Su CSU cùmbidat totus: su Cussìgiu regionale, sos sìndigos, àteros entes e s’opinione pùblica.
S'apuntamentu est a sas 9.30 de domìniga 21 de cabudanni in Sèdilo in su salone de ‘Sa prima Ighina’ in pratza de Santu Giuanne.
Pro sos amantiosos de sa letura: artìculu de importu. Leghe.
Silanos. Cuncursu de poesia.
SILANOS
Sòtziu poeticu Silanesu “Frantziscu Mura” Silanus
II° Prèmiu de poesia in limba sarda “Modas”
BANDU
Su Sòtziu Poeticu Silanesu “Frantziscu Mura” pro dare lughe e importu a sa limba, sa cultura sarda e a sa sienda manna de sa poesia nostra, in totus sas formas e maneras connotas, contivìgiat su II° Prèmiu de Poesia in limba sarda “Modas”.
RÈGULAS PRO LEARE PARTE A SU PRÈMIU:
1. Su Prèmiu est partzidu in duas setziones; una pro sas òperas connotas e cunsideradas comente “Modas” e s’àtera pro sas òperas connotas e cunsideradas comente “Modellos”; duncas podent leare parte a su Prèmiu petzi sas òperas chi sunt iscritas sighende cussas règulas e formas.
2. Si podet leare parte a su prèmiu cun òperas iscrìtas in cale si siat variedade de sardu; ant a èssere atzetadas fintzas cussas iscrìtas sighende sas règulas de sa LSC (Limba Sarda Comuna);
3. Sas òperas ant a dèvere èssere firmadas cun unu istrivìngiu o fintzas cun una o prus paràulas de fantasia e imbiadas in busta serrada a sa Segreteria de su prèmiu. In sa busta, paris cun sas còpias de s’òpera, si devet pònnere un’àtera busta serrada e a intro de custa devent resurtare iscrìtos: nùmene e sambenadu, logu e data de nàschida, s’abitu (carrera, nùmeru tzìvicu, bidda e cap) e nùmeru de telèfono de su poeta e, si l’at, fintzas s’indiritzu de posta eletrònica (email);
4. Sas òperas ant a dèvere èssere imbiadas in 8 (oto) còpias iscrìtas a màchina, a computer o si sunt iscritas a manos, cherent in istampatellu pro chi andet bene a las lèghere e, a preferèntzia, in fògios de pabilu A4 (cm 21,3 x 29,7).
5. Sas òperas chi si presentant, non devent èssere istadas imprentadas in libros o in cale si siat àtera forma in antis de custu bandu, non podent àere nemmancu retzidu prèmios o mentziones in àteros prèmios o cuncursos;
6. Sas poesias si devent imbiare cun posta ordinària o (mègius) cun Racumandada, intro de lunis 20 de Santugaine 2014, a sa Segreteria de su Sòtziu: Sòtziu Poèticu “FrantziscuMura” Silanos - Segreteria organizativa c/o Cuccuru Angela Maria, Carrera de S. Antoni, 8 - Silanos (NU) 08017. Pro chi s’imbiu de sas òperas siat cunsideradu fatu in tempus contat sa die de su timbru de sa Posta.
7. Sas òperas ant a èssere premiadas dae una giuria numenàda aposta; su chi detzìdit sa Giuria est che a sentèntzia e gaì abarrat.
8. Sas òperas no ant a èssere torradas a sos poetas; adurant de propriedade a su sòtziu Poèticu chi at contivigiadu su prèmiu e las at a pòdere impitare pro cale si siat cosa sena àere òbrigu perunu de dare dinare o àtera forma de cumpensu a sos poetas chi però ant a èssere numenados onzi borta chi su Sòtziu at a impreare sa poesia issoro e de sa cale issos adurant meres.
9. Chie non dat cara e non si cunformat a totus sas règulas de su prèmiu, benit postu a banda in cale si siat momentu.
10. A su prèmiu si leat parte de badas sena paga peruna pro si nche iscrìere;
11. Su sòtziu, si b’at bisòngiu, tenet su deretu de currèzere (petzi in s’ortografia) sas òperas mandadas da sos poetas;
12. Onzi poeta podet leare parte a ambas duas setziones de su prèmiu (Modas e Modellos) fintzas cun prus de un òpera, prus a prestu, non s’at a pòdere leare prus de unu prèmiu o mentzione pro setzione.
SetzionesMODAS “Prèmiu Frantziscu Mura”.
Sos poetas devent prodùere sas òperas segundu sa manera e sa forma connota dae sa Moda; cun s’Istèrrida, sos Fiores e sas Retrogas; bastat chi bi siat custa forma, su poeta at libertàde de fàghere comente prus l’agradat pro su restu. In sa busta de s’imbìu si bi devet iscrìere “Setzione Modas”.MODELLOS “Prèmiu Toni Manca”.
Sos poetas devent prodùere sas òperas segundu sa manera e sa forma connota e impitàda pro sos “Modellos” (pro unu nàrrere, Settilla, Bator Retrogadu, Sesta a Puntu in Mesu, Ses Revessu, Dòighi Travadu, Degheoto a Pala Imbesse, Trintaduos, Trintases Retrogadu o Fioridu e Tentu a Màglia e gai sighende);
Sa Giuria at a leàre a cussideru “modellos” imbentados a nou pro su prèmiu. S’ispera est chi si nde presentent semper de prus. Cando si presentat unu Modellu nou, su poeta at galu de prus s’òbrigu de iscrìere in pagas rigas sa forma e sa manera chi at cuncordadu. B’at de ammentare chi su poeta devet semper inditare sa forma e sa manera impitada est a nàrrere su Modellu. In sa busta de s’imbìu si bi devet iscrìere “Setzione Modellos”
_______________________________________________________________________
Su Sòtziu Poèticu Silanesu “Frantziscu Mura” a banda de sos prèmios pro sas partes “Modas” e “Modellos”, at a pòdere dare unu o prus prèmios a poesias presentadas a su prèmiu chi, a parre de su Sòtziu, tenent mèritos de importu pro sos temas e sos argumentos chi tratant.
_______________________________________________________________________
AVISOS:
· De sa die chi s’ant a dare sos prèmios e de totu sos àteros indìtos, su Sòtziu nd’at a dare contu cun totu sos mèdios e in cada manera in tota Sardigna (giornales, Internet, Facebook, ràdios e televisiones sardas). Su sòtziu at a mandare s’avisu in posta o pro telèfono ebbia a sos poetas chi sa Giuria at a premiare.
A manera de fàghere ischire cantu prus possìbile, a sa gente, sa nova de su II° prèmiu Poèticu “MODAS” e de sas règulas pro bi pòdere leare parte, su sòtziu Poèticu “Frantziscu Mura” in prus de sos giornales sardos at a publicare sa nova de su bandu fintzas in custos sitos
www.conchidortos.org
https://www.facebook.com/pages/premiu-de-poesia-Modas-Silanus/546596695466002?ref=hl
Adatamentu bortadura ufìtziu limba sarda Mandamentu VI.
Cabidanni 2014
martedì 9 settembre 2014
Aristanis. Cursu de sardu pro sas impresas
Sa Càmera de Cummèrtziu de Aristanis, paris cun sa Provìntzia de Aristanis (Ufìtziu de sa limba e de sa cultura sarda) est ammaniende un’initziativa de importu mannu: su cursu de formatzione in limba sarda pro impresas chi sunt interessadas a impreare su sardu in s'atividade issoro. Est una manera pro sensibilizare fintzas sas impresas a s'impreu de su sardu.
Su cursu est de 30 oras e comintzat s'11 de cabudanni, s’ant a tratare: s’alfabetizatzione de base, sa promotzione de sos produtos, su marketing; su deretu de traballu; s’economia locale e sa retza in Sardigna.
Nuoro. Presentados sos resurtados de su progetu subra de su bilinguismu in Sardigna.
Eris in s'aula Cunsiliare de sa Provìntzia de Nùgoro sas dutoressas Antonella Sorace e Manuela Mereu ant presentadu sos resurtados de su progetu chi at bidu impinnadas 8 iscolas cun 85 pitzinnos de I e II elementare.
Su progetu a incuru de s’universidade de Edimburgo, cun su patrotzìniu de sa Provìntzia de Nùgoro e su contributu de sa Regione Sardigna, est duradu un’annu, sa punna fiat cussa de mustrare sos efetos positivos de su bilinguismu a livellu cognitivu e linguìsticu e de fàghere a manera chi mòrgiant totus cussas ideas isballiadas chi galu girant in contu de imparu de duas o prus limbas.
Pro su progetu est istada seberada sa provìntzia de Nùgoro, est essidu a campu chi inoghe b’at un’ategiamentu positivu a chistionare sardu in domo, chi b’at una volontade de lu promòvere e de l’amparare e chi sos pitzinnos chi ant leadu parte a su progetu ant decraradu de èssere cumpetentes a lu chistionare.
Unu de sos datos chi ant influentzadu su sèberu subra de sa provìntzia de Nùgoro est chi inoghe sa cumpetèntzia linguìstica (in sardu) est sa prus arta de totu sa Sardigna: su 76%, sos chi tenent sa cumpetèntzia tenent un’edade chi andat dae sos
35 a sos 59 annos.
Iscolas impinnadas in su progetu:
istitutu cumprensivu de Fonne
istitutu cumprensivu de Orgòsolo
iscola Biscollai de Nùgoro
iscola Montegurtei de Nùgoro
iscola de Mamoiada
istitutu cumprensivu de Dèsulo
istitutu cumprensivu de Tonara
istitutu cumprensivu de Lula.
Sos pitzinnos coinvoltos sunt istados partzidos in 2 categorias : 40 bilìngue e 45 monolìngue, custa partzidura est istada fata in base a sos resurtados bogados a campu cun unu cuestionàriu soministradu a sos babbos e a sas mamas issoro, su cuestionàriu est cussu UBiLEC (Utrecht Bilingual Language Exposure Calculator) chi càlculat cantu unu pitzinnu est espostu a una cunditzione de bilinguismu. Sa provas impreadas cun sos pitzinnos fiant 4 linguìsticas e 3 cognitivas, in sos resurtados essit a campu chi sos pitzinnos bilìngue ant fatu prus pagos errores. A s’incomintzu de s’annu iscolàsticu, sos pitzinnos minores tenent prus dificultades a cumprèndere sas frases ma a pustis de un’annu megiorant meda e nche colant sos resurtados de sos monolìngue chi imbetzes non megiorant ma tenent sos matessi resurtados de in antis.
Su prus de sos pitzinnos bilìngue istant in sa Comuna de Orgòsolo, in ue dae s’istùdiu essit a campu chi subra de 21 pitzinnos 20 sunt bilìngue.
S’atòbiu est istadu moderadu dae Gianfranca Loggias, assessore provintziale a s’ istrutzione, ant leadu parte Giuseppe Dessena (Capo di gabinetto de s’assessoradu regionale istrutzione) cun s’assessora Firino chi at sutalineadu s’importu de imparare su sardu a sos pitzinnos pro fàghere a manera chi sa limba sigat e su fatu chi in dae segus de cada limba b'at una cultura chi cun sa limba matessi campat...
mercoledì 3 settembre 2014
CABUDERRA: atòbiu de limba sarda e àteru.
Sàpadu, su 6 de cabudanni, in Cabuderra una die intrea de atividades culturales in ue at a èssere presente fintzas s'aspetu limba difatis a sas chimbe de sero ant a comintzare sos traballos chi pertocant sa presentada de su libru de Pepe Corongiu "Il sardo una lingua normale"
posca s'at a tratare de s'importu de su cantu tìpicu sardu comente manera de mantènnere sa limba bia.
posca s'at a tratare de s'importu de su cantu tìpicu sardu comente manera de mantènnere sa limba bia.
Sa punna de s'atòbiu est cussa de aunire gente chi cun su confrontu potzat dare isetu a una polìtica linguìstica de gabale e profetosa.
- Peppe Corongiu
- Salvatore Sarigu
- Bustianu Pilosu
- Marco Monni
- Mariangela Marras
- Tonino Arcadu
- Mondo Perra
- Simone Atzeni
- Piero Comandini.
Salude: a su sardu!!!
martedì 2 settembre 2014
Chèscia de unu sardu chi est foras dae sa terra sua
Sardos medas cun sa terra issoro tenent unu ligàmene chi est comente cussu de una mama cun su fìgiu, leghe inoghe s'artìculu de unu sardu chi comente àteros est foras pro chistiones de traballu...
Iscriviti a: Post (Atom)


text:
Garota de Ipanema (Roberto Carlos e Caetano Veloso) - Wave (Roberto Carlos e Caetano Veloso) - Águas De Março (Daniel Jobim) - Por Toda A Minha Vida (Exaltação Ao Amor) (Caetano Veloso) - Ela É Carioca (Caetano Veloso) - Inútil Paisagem (Caetano Veloso) - Meditação (Caetano Veloso) - O Que Tinha De Ser (Caetano Veloso) - Insensatez (Roberto Carlos) - Por Causa De Você (Roberto Carlos) - Lígia (Roberto Carlos e Tom Jobim) - Corcovado (Roberto Carlos) - Samba Do Avião (Roberto Carlos) - Eu Sei Que Vou Te Amar/Soneto Da Fidelidade (Roberto Carlos) - Tereza Da Praia (Roberto Carlos e Caetano Veloso) - Chega De Saudade (Roberto Carlos e Caetano Veloso)
Gravado no Auditório do Ibirapuera, São Paulo, nos dias 25 e 26 de Agosto de 2008
Cortesia de SLB


text:
de Antonimaria Pala
Su pasu istitutzionale dèpidu a sas votatziones pro s’annou de su Parlamentu Sardu est agabadu. In custas dies, sa Sardigna tenet torra unu Parlamentu e una Giunta noa. Totu cussos chi, onni unu a manera sua, sunt impinnados, in sa gherra pro su sarvamentu, s’amparu, sa normalizatzione e sa crèschida de sa limba sarda, ant su dovere de sighire su traballu de isprone a sa polìtica linguìstica chi in custos annos at agabadu s’andera simbòlica, pro pigare cussa de su fràigu e de su traballu de onni die.
Su prus de nois in custas votatziones at fatu sa parte sua, sustenzende, in tantas maneras sas pessones e sas listas o impinnende·si in manera direta in s’eletzione. Custu nos at postu in contierra (mancu male, pro chistiones de democratzia) intra partidos, listas e coalitziones e fitianu finas in intro de sugetos polìticos matessi. Sèmpere in manera libera e legìtima. Onni unu at fatu pro sa limba su chi at pòdidu, su chi at cumpresu, su chi li est pàrfidu prus giustu relatende·si a sa fortza, a sa cultura polìtica, a sa bisione de su mamentu istòricu e finas a su contu de sa cumbènia eletorale.
Como b’at unu guvernu, espressadu dae sa majoria, e un’àtera parte chi sena gàrrigos de guvernu ma cun àteros còmpitos istitutzionales de rapresentàntzia e controllu, at a sètzere in Casteddu. Ambas perras tenent sa responsabilidade, in sos logos de sas detzisiones, chi sunt finas in foras de su palatu, de si fàghere intèrpretes de sos isetos de sos sardos. Sa limba a bisu meu est su bisòngiu primàrgiu de sa gente nostra.
A sos chi ant sos redinagos de s’amministratzione e a cussos chi tenent su foete pro si apònnere, depimus pompiare. Pro sighire polìticas in ala a sa limba e a su bilinguismu, cungruidas finas a como, e pro nde elaborare àteras chi sigant su caminu a chirru a s’ufitzialidade prena e cumpreta de sa limba, in onni mamentu de sa vida.
Dae cando sunt agabadas sas votatziones in sos cuntatos intre sos chi faghent cosas de limba e sos pagos chi ant pigadu positzione pùblica, non si faghet àteru (deo puru so de cussos) si no su de nàrrere chi est ora de sighire a fàghere. O finas “est ora de fàghere”, “tocat de cumintzare dae sa gente”, “semus generales sena esèrcitu”... E àteros propòsitos sàbios, chi tocat de acostiare a mòvidas cuncretas.
Su movimentu linguìsticu ispontàneu, fatu de sardos disterrados, intelletuales, operadores de limba, mastros a onni livellu, iscritores, poetas e citadinos amantiosos, at tentu su mèritu de obrigare sa polìtica, si no a pònnere in su centru de sos programmas issoro sa limba, nessi a fàghere fronte a sa contraditzione e s’omissione distrata e fitianu finas rea in sos cunfrontos de custa chistione, torrada in buca a totus, finas posca de sa campagna istitutzionale, ripresa prus male chi non bene dae s’imprenta sarda.
A chie no at sighidu in fatu tocat de li pedire contos, a chie at fatu pagu tocat de li nàrrere a sighire a in antis. Ma no si podet, mancu cherfende, torrare in segus!
Ma comente?
Non creo chi su traballu finas bonu chi si faghet cun sos mèdios de internet abastet a cunvertire sa cunvergèntzia e s’elaboratzione de sas trumas in dibata, in òperas de cabale. Ne mancu pesso chi abastent - mancari siant de impreare e de importu mannu - sos giassos internet chi sunt abertos a s’impreu, e galu prus pagu b’at de dare afidu a sos artìculos isolados, chi pro limùsina e amistade, onni milli annos, benint publicados dae sos cotidianos sardos, tropu impinnados a imbentare realidade, intames de la contare sena lanas, omissiones, ismèntigos e trampas.
Tocat chi su movimentu pro sa limba diventet su “MOVIMENTU DE SA LIMBA.”
Chi siat unu sogetu polìticu organizadu, chi siat una domo de elaboratzione de istrategias cuncretas pro pesare s’ufitzialidade de su sardu. Chi sa gente si bi potzat iscrìere, apat manera de nàrrere su chi pessat, ascurtende sas cosas dae chie las narat in fide bona e cun mèdiu obietivu e iscientìficu. Tocat de impreare totu sas energias, sas leges, sas sensibilidades polìticas sena esclusiones e chìrrias de làcanas “ideales”. Tocat de chircare intro de una domo comuna, s’àndala sarda a chirru a su benidore de sa limba. Chi no tenet modellos pretzisos de copiare, chi no tenet sa cumbintzione chi abastet una lege ebia, chi non tenet prus tempus de pèrdere in partiduras de variantes chi no esistint, chi est capatze de chirriare su faeddu, s’impreu setoriale, s’iscola e sa literadura, ma abarrende in intro de unu cussertu, mancari fatu de tantas boghes, chi apat sa cuncòrdia de unu sonu.
A nos bidimus a cara a pare in pessu chi nche colat Pasca de abrile pro cumintzare a pesare su MOVIMENTU?


text:
Finas a 50 annos como, sos giòvanos non teniant ocasiones meda pro si connòschere. Una de sas pagas fiant sos ballos de Carrasegare, cando b'aiat unu pagu prus de libertade de si faeddare, de ballare paris, e de cumprèndere si podiat nàschere unu sentimentu.
Sa traditzione de "Sas Terras Rùgias" naschet dae inoghe, e nos la contat Antonio Puggioni in su libru "Modolo tra storia e leggenda".
Duncas in Mòdolo, finidu su Carrasegare, sos òmines si riuniant in su salone de sos ballos pro 'analizare' su chi fiat capitadu, cales fiant sas còpias chi podiant fàghere bona resurtada, e programmare "Sa 'etada de sa terra rùgia".
A parte de mangianu essiant cun unu sachitu de terra rùgia a coddu, e nde betaiant unu pùngiu in sa gianna de ogni pitzoca chi (a s'anàlisi fata in antis) pariat adata a unu de sos giòvanos de sa bidda, narende custas paràulas:
Boghe: "Terra rùgia"
Coro: "Est imbrùgia" ('è pronta per essere sparata')
Boghe: "Est in lèpere" ('dalla canna del fucile')
Coro: "E a chie?"
A custu puntu si naraiat su nùmene de sa fèmina e de s'òmine, betende tres pùngios de terra ruja in su giannile, cantende sos prègios (e carchi difetu) de sa fèmina.
A su prus, sos giòvanos cantados si faghiant a isposos de a beru.
Sos mannos naraiant chi custa traditzione, chi esistit in biddas meda (nois l'amus agatada finas in Iscanu, Magumadas e Bolòtana, ma de seguru b'at a èssere in àteros logos puru) esseret bènnida dae Àfrica.
Fonte: Antonio Puggioni, Modolo tra storia e leggenda (Bosa, Tipografia San Giuseppe, 2009, pp. 54-57)


text:
lunedì 19 ottobre 2009
Autore: Claudio Pistocchi scritto alle: 14:46 Rubrica: Fantacalcio
Granchiavatori: De Sanctis 5,5 Stankevicius 6 Samuel 6,5 Comotto 6 Ranocchia 10 Matuzalem 9,5 De Rossi 6,5 Alvarez 6,5 Doni 7,5 Pato 9,5 Lavezzi 7,5 (Iezzo Potenza Britos Vergassola Valiani Maccarone Trezeguet) Bonus 8 TOTALE 89 Isadora Utd: Sorrentino 3,5 Portanova 6 Zauri 6 Lucarelli A. 5,5 Seedorf 5 Langella 6 Zanetti J. 7 Fini 3 Lucarelli C. 5 Gilardino 5 Di Vaio 5 (Curci Talamonti Parisi Gattuso Ferreira Pinto Bellucci Borriello) Bonus 0 TOTALE 57
Iscriviti a: Commenti sul post (Atom)


text:
Andrea Bassani Customized handmade hat Dragon Misura unica 59 cm Artista eclettico amante del bello e dell'avventura, Andrea Bassani realizza...
Gestione Varianti
Andrea Bassani Customized handmade hat Fish
Andrea Bassani Customized handmade hat Fish 100% Paglia Naturale Misura unica L (59 cm) Artista eclettico amante del bello e...
Andrea Bassani Customized handmade hat Indiana
Andrea Bassani Customized handmade hat Indiana Jones dream Misura 60 cm Artista eclettico amante del bello e dell'avventura, Andrea...
Andrea Bassani Customized handmade hat Indy Ad
Andrea Bassani Customized handmade hat Indy Adventures Misura unica 58 cm Artista eclettico amante del bello e dell'avventura, Andrea Bassani...
Andrea Bassani Customized handmade hat Mexico
Andrea Bassani Customized handmade hat Mexico Misura 60 cm Artista eclettico amante del bello e dell'avventura, Andrea Bassani realizza...
Andrea Bassani Customized handmade hat Nautilu
Andrea Bassani Customized handmade hat Nautilus Misura unica 60 cm Artista eclettico amante del bello e dell'avventura, Andrea Bassani realizza...
Andrea Bassani Customized handmade hat New Yor
Andrea Bassani Customized handmade hat New York Misura 60 cm Artista eclettico amante del bello e dell'avventura, Andrea Bassani realizza...
Andrea Bassani Customized handmade hat Steam P
Andrea Bassani Customized handmade hat Steam Punk Zeppelin Misura unica 58 cm Artista eclettico amante del bello e dell'avventura, Andrea Bassani...
Categorie
- Cappelli
- Cappelli Bambini
- Cappelli Bombetta
- Cappelli Cerimonia
- Cappelli Cilindro
- Cappelli Cinema Musica
- Cappelli Cloche
- Cappelli Coloniali
- Cappelli Country
- Cappelli Dressage
- Cappelli Ecclesiastici
- Cappelli Etnici
- Cappelli Fedora
- Cappelli Feste
- Cappelli Impermeabili
- Cappelli Lana Cotta
- Cappelli Lobbia
- Cappelli Magiostrina
- Cappelli Militari
- Cappelli Paglia
- Cappelli Panama
- Cappelli Pelle
- Cappelli Pescatore
- Cappelli Pork Pie
- Cappelli Teatrali Tricorni
- Cappelli Tesa Larga
- Cappelli Tirolesi
- Cappelli Trilby
- Cappelli Western
- Berretti
- Cuffie e Colbacchi
- Cappelli da Laurea
- Bretelle
- Accessori
- Cappelli Handmade
- B2B Produzione e ingrosso
- SALDI E FINE SERIE


text:
Comuna de Sindia
Provìntzia de Nùgoro
Programma de atziones contra a sa poberesa.
Lìnea de interventu 1.
Cun sa lìnea de interventu 1 si dat un’agiudu
econòmicu e/o bonos pro comporare benes de prima netzessidade, a chie tenet
bisòngiu.
Sunt prevididos sussìdios econòmicos pari
a € 350,00 pro unu màssimu de 12 meses sighidos, s’importu de s’agiudu podet
minimare in base a su puntègiu calculadu e in base a sa disponibilidade
econòmica.
Su sussìdiu econòmicu est dadu in base a
sa gravidade de sa situatzione e cun atentzione prus manna a chie no est in
gradu de traballare o non podet fàghere su servìtziu tzìvicu.
Pro fàghere dimanda servit su ISEE chi non
nche devet colare € 4.500,00, in casos
particulares custu podet lòmpere a € 5.500,00.
Sa lìnea 1 no est cumulàbile cun sa 3.
Sos mòdulos pro sa dimanda si podent
ritirare in s’ufìtziu servìtzios sotziales, sa dimanda andat presentada intro
de su 10 de santuaine 2014, sos documentos de allegare sunt:
- documentu de identidade de chie presentat
sa dimanda
- còpia còditze fiscale
- tzertificadu ISEE riferidu a sos rèdditos
2013, de dimandare in un’ufìtziu CAF
- documentatzione chi mustrat sa situatzione
de bisòngiu e s’impossibilidade a traballare o a fàghere su servìtziu tzìvicu
- eventuales decretos de su tribunale de
separatzione, afidamentu, custòdia cautelare o àteru.
A paridade de puntègiu si dat prioridade a
sas famìlias cun su rèdditu prus bassu, si atzetat una dimanda ebbia pro
famìlia.
Non podet presentare dimanda:
- chie no est residente in Sindia,
- chie no est residente dae a su nessi 2
annos,
- chie tenet unu ISEE chi nche colat sos €
5.500,00
- chie produet decraratziones farsas a sos
sensos de su D.P.R. 445 de su 28 de nadale de su 2000,
- chie non presentat sa documentatzione
dimandada,
- chie refudat percursos de agiudu comente
frecuèntzia de iscola pro chie est in edade iscolàstica e formativa,
- cura a sa
pessone – assistèntzia sanitària,
- inserimentu in atividades de volontariadu o agregatzione
sotziale.
S'Amministratzione Comunale averìguat sas decraratziones fatas cun unu cunfrontu de sos datos chi sunt in su sistema informativu de su Ministeru de sas Finantzas.
Chie decrarat su farsu perdet su deretu a s'agiudu econòmicu dadu e pagat una santzione.


text:
Damus lughe a sa Sardigna...
Sa Sardigna est bida dae medas comente unu logu paradisìacu, cada logu si rispetadu e bene tratadu podet èssere unu paradisu.
Sa Sardigna est una terra chi tenet bisòngiu meda de rispetu.
Unu grupu de videomakers, videoperadores professionistas e volontàrios est traballende pro chircare sa manera de ispartzighinare cantu prus possìbile informatziones chi a bortas adurant cuadas...Issos sunt ammaniende unu documentàriu chi durat pagu prus o mancu un'ora, sa punna est cussa de mustrare s'urgèntzia de sas bonìficas in Sardigna, espricare sos datos e bogare a campu solutziones.


text:
Ida Landsberg – Acoustic Bossa Nova, Vol. 2 (2016)
Artist: Ida Landsberg
Title: Acoustic Bossa Nova, Vol. 2
Year Of Release: 2016
Label: EQ Music & Media Pte Ltd
Genre: Vocal Jazz, Bossa
Quality: mp3 320 kbps
Total Time: 00:40:17
Total Size: 101
Tracklist:
———
01. When My Guitar Gently Weeps (feat. Simone Salvatore, Raffaele Toninelli & Emanuele Pellegrini)
02. Fantasy (feat. Simone Salvatore, Raffaele Toninelli & Emanuele Pellegrini)
03. Fame (feat. Simone Salvatore, Raffaele Toninelli & Emanuele Pellegrini)
04. Good Vibrations (feat. Simone Salvatore, Raffaele Toninelli & Emanuele Pellegrini)
05. Street Life (feat. Simone Salvatore, Raffaele Toninelli & Emanuele Pellegrini)
06. Can’t Take My Eyes off You (feat. Simone Salvatore, Raffaele Toninelli & Emanuele Pellegrini)
07. Riders on the Storm (feat. Simone Salvatore, Raffaele Toninelli & Emanuele Pellegrini)
08. Black Hole Sun (feat. Simone Salvatore, Raffaele Toninelli & Emanuele Pellegrini)
09. Blame It on the Boogie (feat. Simone Salvatore, Raffaele Toninelli & Emanuele Pellegrini)
10. Crazy (feat. Simone Salvatore, Raffaele Toninelli & Emanuele Pellegrini)
11. Smoke on the Water (feat. Simone Salvatore, Raffaele Toninelli & Emanuele Pellegrini)


text:
Limba èstone
Articulu in LSC
S'èstone (in limba èstone: eesti keel) est una limba uràlica chi faghet parte de su brancu fìnnicu. Faeddada massimamente dae 1 millione de persones in Estònia, agatat però àteros faeddadores ispainados in Rùssia (is de pesada de èstones cussorgiados aterue in su territòriu de s'impèriu Russu durante su de 19 sèculos), Isvètzia, Cànada, Istados Unidos de Amèrica e Austràlia.
S'apartenèntzia a su grupu de is limbas uràlicas nde faghet una de is pagos limbas no indoeuropeas faeddadas in Europa. S'èstone est però meda simigiante a su finlandesu cun chi tenet una bona mùtua intelligibilidade. Est imparentadu fintzas cun is limbas sami e prus de a tesu cun s'ungheresu.
S'èstone at retzidu influèntzias mannas de limbas disvariadas comente, isvedesu, tedescu (su bassu tedescu mèdiu fiat giai istadu limba franca de sa Liga Anseàtica faeddada in tempos antigos in s'atuale territòriu de s'Estònia dae una comunidade numerosa de tedescos bàlticos, ma in tempus afatante fintzas su tedescu istandard at influentzadu s'èstone) e su russu, mancari niuna de custas limbas nde siat imparentada.
Istòria[modìfica | edit source]
Is primos documentos chi testimòniant s'esistèntzia de una limba fìnnica de Estònia torrant a coa a su de 13 sèculos, mentras is primos iscritos in limba torrant a su de 16 sèculos. Una literadura cunsistente s'est isvilupada a partire dae is de 18 e 19 sèculos.
A pustis de s'indipendèntzia de s'Estònia, balangiada in su 1919, s'èstone fiat fatu limba ufitziale de s'istadu e fintzas a sa pèrdida de s'indipendèntzia, in su 1945, su 97.5% de is bividores suos si decraraiat de etnia èstone e nde faeddaiat sa limba.
Cun sa surbidura in s'Unione Soviètica, acontèssida a s'agabbu de sa segunda gherra mundiale, a s'èstone fiat assotziadu su russu che limba ufitziale. In su tentativu de nd'ispèrdere sa limba e s'identidade che pòpulu, fiant incoragiadas is tramudàntzias in su territòriu suo de medas persones de etnia russa e lètone. Essende su russu tentu a contu in sa federatzione soviètica che limba de s'amistade, a partire de is annos '70, mancari semper limba ufitziale, s'imparu de s'èstone in is iscolas fiat meda discoidadu, a lucru de su russu chi is pipios fiant antimes imbitzados a chistionare giai de s'asìliu.
A sa torrada a s'indipendèntzia in su 1991, petzi su 61% de is bividores de s'Estònia faeddaiat galu s'èstone. Oe, gràtzias fintzas a is polìticas subra sa limba, est limba mama de unu 70% de is èstones.


text:
12 set 2015
Anna Falchi Costume Hot Lato B Foto
Anna Falchi Costume Hot Lato B Foto Anna Falchi Hot Lato B Foto Anna Falchi Lato B Foto Anna Falchi Foto hot Anna Falchi culo Anna Falchi Sexy Anna Falchi fisico Anna Falchi perizoma Anna Falchi costume Anna Falchi Costume Hot Lato B Foto Anna Falchi Hot Lato B Foto Anna Falchi Lato B Foto Anna Falchi Foto hot Anna Falchi culo Anna Falchi Sexy Anna Falchi fisico Anna Falchi perizoma Anna Falchi costume Anna Falchi Costume Hot Lato B Foto Anna Falchi Hot Lato B Foto Anna Falchi Lato B Foto Anna Falchi Foto hot Anna Falchi culo Anna Falchi Sexy Anna Falchi fisico Anna Falchi perizoma Anna Falchi costume
Clicca sulla Foto
Nessun commento:
Iscriviti a: Commenti sul post (Atom)


text:
Nonte Fonte Vol 3,Nonte Fonte Comics Bangla Onubad, Nonte Fonte Comics Bengali Translated, Nonte Fonte Comics Free Download, Nonte Fonte Comics 100% Free, Nonte Fonte Comics Pdf File, Latest Bangla Comics, Latest Bangla Pdf Comics, Bangla Comics Huge Collection, Nonte Fonte Comics New Collection, Bangla Pdf Comics Free Download, Free Download Pdf File Comics, Famous Nonte Fonte Comics IN BanglaPDF Now, Unlimited Download Nonte Fonte Comics in Bangla, Nonte Fonte Comics Unlimited Free Download, Bangla Comics Collection, Nonte Fonte Comics Download Free !!
Category:
Comics,
Nonte Fonte


text:
martedì 29 settembre 2009
Unas propostas pro sa limba a sa Regione
Su Comitadu pro sa limba sarda at addoviadu eris in Casteddu unos giornalistas e lis at faeddadu de sas initziativas suas pro chi sa limba sarda, paris cun sas àteras limbas de Sardigna, siant cunsideradas unu motore pro s'isvilupu econòmicu e sotziale de sa Terra nostra. Mario Carboni, Frantziscu Casula, Diegu Corraine, Micheli Pinna e eo amus amaniadu unos emendamentos a su Pranu regionale de isvilupu, pro fàghere a manera chi sa limba sarda bi siet numenada.
Pro nàrrere, in uve su documentu de sa Regione narat chi “Le risorse reali della Sardegna sono le imprese, la cultura e il territorio” diat dèpere èssere iscritu: Le risorse reali della Sardegna sono le imprese, la lingua e la cultura e il territorio”. Si tratat, est craru, de unu reconnoschimentu simbòlicu chi, però, iscòbiat s'intentu de sa maioria de pònnere mente a s'impinnu leadu dae su presidente de sa Regione. “Il momento identitario, quale momento di riflessione su se stessi e sul "comune sentire" del popolo sardo” est iscritu in su programma de Ugo Cappellacci “costituisce la fonte dalla quale far derivare i successivi” mamentos de s'istrategia de isvilupu.
Su Comitadu, chi at a pedire un'addòviu cun su presidente de sa Regione, at finas disinnadu de pedire a su guvernu sardu de cunsiderare s'imparonzu de su sardu e in sardu in su mamentu chi est a puntu de torrare a cuntratare cun su governu italianu s'acordu fatu dae Baire e da Gelmini pro gastare 20 miliones de euros pro agiudare sos precàrios sardos. Cuncordande cun sos dirigentes iscolàsticos, si podent pesare càtedras pro su sardu (e in ue sunt faeddadas su gadduresu, su tataresu, s'aligheresu e su tabarchinu) pro duos annos.
Si, in prus, a custos 20 miliones si prendet su dinare chi s'Istadu est prontu a ispèndere bastante chi sas iscolas si ponzant de acordu, sos precàrios ant a pòdere imparare su sardu e in sardu totu sas matèrias, comente previdit sa leze, non pro unu o duos annos ma pro semper. Si sunt fatos sos contos: una polìtica linguìstica de gasi pesat belle 1500 postos de traballu noos e istàbiles, in prus de segurare a sos pitzinnos de non s'intèndere istranzos in terra insoro. Sos mèdios e su dinare b'est. A dolu mannu no est semper chi b'at sa boluntade de colare dae s'assistentzialismu a su fràigu de unu traballu beru.
In sas fotos: su sìmbolu de su Comitadu, sa presidèntzia de s'addòviu (in una foto de Giorgio Winklers)
Pro nàrrere, in uve su documentu de sa Regione narat chi “Le risorse reali della Sardegna sono le imprese, la cultura e il territorio” diat dèpere èssere iscritu: Le risorse reali della Sardegna sono le imprese, la lingua e la cultura e il territorio”. Si tratat, est craru, de unu reconnoschimentu simbòlicu chi, però, iscòbiat s'intentu de sa maioria de pònnere mente a s'impinnu leadu dae su presidente de sa Regione. “Il momento identitario, quale momento di riflessione su se stessi e sul "comune sentire" del popolo sardo” est iscritu in su programma de Ugo Cappellacci “costituisce la fonte dalla quale far derivare i successivi” mamentos de s'istrategia de isvilupu.
Su Comitadu, chi at a pedire un'addòviu cun su presidente de sa Regione, at finas disinnadu de pedire a su guvernu sardu de cunsiderare s'imparonzu de su sardu e in sardu in su mamentu chi est a puntu de torrare a cuntratare cun su governu italianu s'acordu fatu dae Baire e da Gelmini pro gastare 20 miliones de euros pro agiudare sos precàrios sardos. Cuncordande cun sos dirigentes iscolàsticos, si podent pesare càtedras pro su sardu (e in ue sunt faeddadas su gadduresu, su tataresu, s'aligheresu e su tabarchinu) pro duos annos.
Si, in prus, a custos 20 miliones si prendet su dinare chi s'Istadu est prontu a ispèndere bastante chi sas iscolas si ponzant de acordu, sos precàrios ant a pòdere imparare su sardu e in sardu totu sas matèrias, comente previdit sa leze, non pro unu o duos annos ma pro semper. Si sunt fatos sos contos: una polìtica linguìstica de gasi pesat belle 1500 postos de traballu noos e istàbiles, in prus de segurare a sos pitzinnos de non s'intèndere istranzos in terra insoro. Sos mèdios e su dinare b'est. A dolu mannu no est semper chi b'at sa boluntade de colare dae s'assistentzialismu a su fràigu de unu traballu beru.
In sas fotos: su sìmbolu de su Comitadu, sa presidèntzia de s'addòviu (in una foto de Giorgio Winklers)
Publicadu dae zuannefrantziscu a sas 12:45
Etichette: Limba sarda
Nessun commento:
Iscriviti a: Commenti sul post (Atom)


text:
Sardi…sardignoli, Shalòm (ebràicu po Salude, in àrabu Salam)!
No, non cherzo èssere malu, est unu paralùmene ca sos italianos nos ant jau po meda annos. Però como seo jeo su chi ddu nat, e mi paret su menzus paralùmene chi mi benit a conca. Su poite est de cricare in sa cantzone ca at a rapresentare sa Sardinga in s’Expo. Una cantzone chi in logu de èssere cantada in sardu, comente jeo e meda àtera zente si pentzaiat, comintzat in una limba chi fragat meda, po non nàrrere ca est, Ebràicu!!! Gràtzias a Gigi Sanna, senior, no su cantante...
Annos e annos de istùdiu, de ricercas, de suore ite ant batiu? Una pariga de lìnias in una limba chi como tzertas pessones cherent fàere passare comente nuràgica e chi, gràtzias a “deus”, cuasi nissunu de sos archeòlogos e de sos linguìstas at crèfiu reconnòschere. Oviamente cun arresone, atzungo jeo. Sos datos, infatis, nant ca fintzes ai como no est istètiu agatau nudda de iscritu in nuràgicu e craramente prus pagu subra sa pronùntzia sua, e ancora de prus, est sa prima borta ca apertamente si faet cumprèndere ca sos nuràgicos fiant unu pòpulu semita. Ma, ancora un’àtera arresone m’at mòviu a iscrìere custa pariga de lìnias: una popolatzione politeista, comente a sos “nuragìcos” ca fintzes a sa època de Ospitone (VI sèc. Ap.Cr.) veneraiat deghenas de Deos, resurtat dae sa cantzone ca fiant adoradores de YHWH… e fintzes sos gigantes saludant YHWH comente si fesset su deus issoro.
E poi non tocat a nàrrere ca sos sardos mèritant su juo ca s’Itàlia ddis at postu dae annos e annos. Non teneus arrispetu nemancu po sa limba nosta… Tristemente mi pregunto: ma inue chereus lòmpere deasi postos? Shalóm Nephilím bené shamásh / nur’akúsh ’abaím sa’án / shalóm ’olám’oz hýh / láb Yhw malakím shardán : Salve giganti figli del sole / tori della luce padri santi / salve eterna forza della vita / cuore di Yhw signori giudici re.


text:
PINO DE VITTORIO Ensemble
Pino DE VITTORIO e i solisti de I TURCHINI in concerto a Kiev!
Pino DE VITTORIO e i solisti de I TURCHINI in concerto a Kiev! 25 settembre 2015 ore 19.00 Kiev, Sala della National Philharmonic of Ukraine LA COMMEDIA MALINCONICA Sonate, arie e cantate d’amore nella Napoli barocca Pino De Vittorio tenore con i solisti de "I Turchini di Antonio Florio" Alessandro Ciccolini violino Rebeca Ferri violoncello barocco Patrizia Varone clavicembalo Musiche di L.Vinci, F. Provenzale, N. Matteis, N. Grillo, M. Faggioli, G. Paisiello
Il tenore PINO DE VITTORIO sarà il protagonista del prossimo concerto di Radio 3 al Quirinale!
Il tenore PINO DE VITTORIO sarà il protagonista del prossimo concerto di Radio 3 al Quirinale! domenica 6 aprile 2014 ore 11.50 in diretta su RAI RADIO 3! Sintonizzatevi! I CONCERTI DEL QUIRINALE DI RADIO3 In collaborazione con Rai Quirinale In diretta dalla Cappella Paolina del Palazzo del Quirinale, Roma tenore Pino De Vittorio I solisti de “I Turchini di Antonio Florio” violino barocco Alessandro Ciccolini violoncello barocco Rebeca Ferri cembalo Patrizia Varone programma: “All’Impero d’Amore” Arie, Cantate e Sonate dell’Era Barocca Napoletana Leonardo... [leggi]


text:
Abbentura de testu (videojocos)
Articulu in nugoresu
Sas abbenturas de testu (in inglesu Interactive Fiction) sun programmas pro computer chi fìnghen unu ambiente in ube sos jocadores imprèan sa tastèra pro dare cummandos a su pessonàzu de s'istòria. Sas abbenturas de testu si pòden contare siat comente traballu literàriu siat comente videojocu.
A libellu cummertziale fin populares meda in sos annos '80, essìnde pro sos home computer. Oje in dìe, est malu a nde prubicàre in su mercàu, ma in sa rètza b'at galu una truma de amantiòsos chi sìchit a iscrìver abbenturas de testu, fachènde imprèu de mèdios atzapàos de bàdas.


text:
fendi baguette online shop 2017 - PIANETACASAPADOVA.IT
fendi baguette pink giglio palermo borse fendi 2016 fendi borse pelliccia 2017 borse fendi verona 2017 fendi home outlets 2017 fendi peekaboo website 2016 fendi outlet atlanta pochette fendi prezzo 2017 scarpe fendi in saldo 2016 portafoglio fendi offerta fendi peekaboo history fendi 2014 fendi baguette logo 2016 borsa neonato fendi fendi borse estate 2015 borse fendi gialle 2017 scarpe fendi aliexpress fendi scarpe online 2016 fendi peekaboo adele bag, scarpe fendi per neonati fendi outlet japan 2016 fendi home careers 2016 outlet fendi italie 2017 borse fendi baguette prezzi 2016 cintura fendi double face 2016 fendi outlet orlando florida 2016 borse fendi tracolla borsa fendi uomo prezzo 2016 borse fendi livigno 2017 fendi peekaboo embroidered 2017 scarpe fendi uomo outlet fendi outlet cheap 2016 fendi peekaboo large 2017 outlet fendi venezia fendi borse toujour 2016 rivenditori borse fendi bari 2016 borsa fendi monster 2017 fendi peekaboo kijiji 2016, borse fendi outlet firenze 2017 borse fendi trovaprezzi 2017 outlet fendi roma borsa fendi trasparente 2017 fendi baguette reissue 2016.
fendi peekaboo scontata outlet fendi orlando 2017 fendi borse saldi 2017 fendi outlet online italia 2016 fendi outlet cheap pochette fendi marrone 2017 pochette fendi zucca prezzo 2017 fendi outlet reggia cintura fendi uomo offerte cintura fendi bambino 2016 pochette fendi quanto costa fendi scarpe neonato 2017 fendi outlet phoenix 2017 borsa fendi tipo neverfull fendi home decor borse donna fendi, outlet fendi gucci 2017 fendi peekaboo for charity collezione scarpe fendi bambino 2016 borse fendi rosa fendi sito ufficiale uomo 2017 fendi outlet md 2017 fendi baguette authenticity cintura fendi maschile 2017 fendi sito ufficiale foulard 2016 borse fendi confronta prezzi 2017 scarpe fendi originali 2016 sciarpa fendi uomo 2017 pochette fendi the mall fendi outlet in ga borse fendi 2jours prezzi vendo borsa fendi usata 2017 fendi shop online shoes 2016.
- Notizie correlate:
- prezzi delle borse fendi
- borsa fendi estate 2013
- borse fendi groupon
- fendi outlet online shopping
- fendi home tappeti 2017
- esiste outlet fendi 2017
- sciarpa fendi uomo ebay 2017
- borsone fendi
- fendi peekaboo saldi
- borsa fendi online
- alexander wang shop online 2016
- balenciaga borse prezzi
- spaccio bottega veneta milano
- dior addict 989 2016
- abiti uomo dolce e gabbana 2014
- borse fendi varese 2017


text:
A triulas incunzaimis su trigu chi nonnu etteiat in
d’unu bicculu de terrinu chi aimis in s’istrada de Romana, affacca a sa funtana
de Piscialoru e, chi dai sa funtana leaiat su lumene. Fut unu cunzadu mannitu e
i su trigu chi nde ogaimis, bastaiat pro sa provvista de tottu s’annu pro sa familia e s’in pius
che lu giughimis a s’ammassu.
Primmu de
semenare, si trabagliaiat su terrinu; tando non s’agattaiant sos
attretzos de como, ma s’impreaiant sa tzappa, sa tzappitta e i s’aradu tiradu
dai sos boes o su caddu: nois aimis su caddu.In su mese de austu si tzappaiat,
s’ippedrighinaiat. Nonnu accumpagnaiat sos omines a sa zoronada e issu puru
trabagliaiat, ma chie detzidiat tottu fut Filippa: cando comintzare a tzappare,
sos omines de mandare e fut issa a los pagare. Poi si concimaiat: in s’istalla
aimis sempre su ledamine de su caddu e nos serviat appuntu pro sa campagna.
Tra Santuaini e Sant’Andria si semenaiat, e pro
detzidere sa die, s’abbaidaiat sa luna. Pro ogni trabagliu, sos campagnolos ossevaiant
sa luna, sas istellas, sos bentos e dai cal’ala pigaiant sas nues.
Sa die chi semenaimis, totta sa familia fut
impignada: fintza nois minores andaimis a bidere. Addainanti s’aradu tiradu dai
su caddu e i s’omine cun fortza ippinghiat in basciu pro chi su ‘entale ch’
esserat intradu a fundu in sa terra, a faghere sos suscos, addaisegus s’omine
cun sa bestula in sa pala manca, piena de trigu; leaiat unu punzu de semene e lu etteiat a
paliatzu, e, fattu ancora, sos omines cun sa tzappa lu cavaccaiant de terra.
Poi s’ipettaiant sas abbas e, si, in s’ierru
faghiat nie, isperaimis in d’una annada
ona.
A mastu sas piantinas creschiant meda e i sas
ippigas comintzaiant a s’ingrussare. Fut ora de tzappittare: s’impreaiant sas
tzappittas pius minores e istrintas de sa tzappa, pro nde ogare sas evas malas
e cavacare sas raighinas.
In abrile s’ipettaiat torra s’abba e a Pasca si
giughiat a sa campagna sa pramma beneita.
A lampadas su trigu fut in colore ‘e oro e i sas
ispigas si pigiaiant pro su pesu.
Cando nonnu andaiat a Piscialoru, battiat sempre
casch’ispiga e nois pitzinnos mandigaimis e nos piaghiat su trigu isde.
Capitaiat calch’ annada mala e nonnu
seriu, cando torraiat dai su cunzadu, nos
mustraiat su ranu tottu fumu.
S’incomintzaiat a messare a fine ‘e lampadas: cussu
trabagliu fut unu de sos pius fadigosos de sa campagna. M’ammento sos
omines pienos de piubere e suore nieddu.
Si nde ogaiant sa camigia e, sutta sa cicìa, si poniant unu mancaloru mannu pro
si cavaccare su attile ca su sole ippaccaiat sas pedras.
Comintzaiant a fatta ‘e die cun sa messadoza
ben’affilada: cun sa manu manca, istringhiant una manada de trigu e cun sa dresta
segaiant sutta. Cun sette o otto manadas
faghiant unu mannugiu e lu ligaiant cun
sa pianta ‘e su trigu matessi, e poi manu manu los ammuntonaiant affacca a sa
giaga, prontos a los garrigare in su carrittone, pro che los giughere a
s’arzola.
S’arzola de Runaghedu fut sa pius affacca a domo ( in chimbe minutos, a
pe’ che fumis in ie) .
Pro triulare, sos omines assentaiant in tundu sos
mannugios isostos de su trigu fattende unu ciscu lasgu meda e in mesu si
ch’intraiat un’omine cun su caddu,
ligadu a una fune, longa cantu sa distantzia dai su centru a su giru de sos
mannugios. Cun su foette truvaiat su caddu, chi currende, passende e
ripassende, cattigaiat sas ispigas e i sos omines cun sos treutos bostulende
dai sutta a subra. E nd’essiat su ranu dai s’ipiga.
Manu manu chi su trabagliu andaiat addainanti, sos
omines, cun su treutu, ammuntonaiant, a
un’ala sa paza e, cun su trazu, e i sas
palas de linna, a un’ater’ala . ammuntonaiant su trigu. Pro ischirriare su trigu dai sa pula, si paliaiat contr’a bentu: su ranu pius pesosu falaiat
derettu, invece, sa pula lebia ispinta dai su entu, che ruiat pius luntanu.
A mesudie, tottu, in calch’oru de umbra, ca su sole
fut sempre padronu, si pasaiant e mandigaiant; mama preparaiat e ch’imbiaiat a
s’arzola su lavamanu de sos maccarrones
casdos casdos, su pane e i su casu.
Isoviant su
caddu, li daint a biere e i sa proenda.
Si pienaiant sos saccos e si comintzaiat a che
carrare su trigu a domo, cun su caddu e i s'aineddu de tiu Antoni Micheli.
Si s’ncunza fut istada ona, custu trabagliu podiat
durare fintzas tres dies e, a denotte calch’omine che drommiat inie pro tentare
s’alzola.
Ma non fut ancora finida: primmu de che lu pigare
cun sas corvulas a s’isostre, lu medimis
cun su mes’istarellu a rasu. Deo puru aggiuaia. Filippa mi pienaiat una
corvuledda, mi l’aggiuaiat e deo che la
pigaia in d’una iscala ‘e linna.
In d’unu de sos isostres, bei funt sos orrios fattos
dai nonnu cun sa canna ‘e su Riu de Camedda. Solu su fittu de su trigu pro
tottu s’annu, sa cantidade istabilida dai sa legge, a segunda de cantas
pessones fumis, che podimis rebigiare in
sos orrios. Su chi faghimis in pius, fumis obbrigados a che lu giughere
s’ammassu.
A i custu puntu, su trabagliu de s’incunza fut cumpridu.


text:
Prossime esecuzioni
Maria Grazia Armaleo - Oriental song. Ensemble Ritmo Live, 26 Novembre 2016 ore 13:00 Ittervoort (Olanda) - Concert Hall Adams durante l'Adams International Percussion Festival.
Francesco Lipari - Lu vennerdì di marzu per flauto in sol . Firenze, 5 Dicembre 2016
Dario Tindaro Pino - La resistenza dell'ombra per flauto, violoncello e fisarmonica. Firenze, 5 Dicembre 2016
Recenti esecuzioni
Francesco Lipari - Lu vennerdì di marzu per flauto tenore diritto. Prima esecuzione assoluta. Berlino, 19 aprile 2016


text:
mercoledì 16 ottobre 2013
Premio poesia in sardo Silius Santa Barbara | Prémiu Santa Bràbara
S'assòtziu Turìstigu-culturali Pro-Loco de Silius tenit prexeri de presentai su XIX prémiu de poesia in onori de Santa Bràbara. Su prémiu ddu aparìciant cun s’amparu e contribbutu de: Comunu de Silius, Regioni Sarda, Provincia de Casteddu e de sa Sociedadi Fluorsid SpA.
Is arrègulas
Su Prémiu est pratziu in tres setzionis e s’argumentu est a prexeri.
1. Setzioni A: custa setzioni est po sa poesia in rima cun non prus de 42 versus;
2. Setzioni B: custa po sa poesia in versus scapus cun non prus de 40 versus;
3. Setzioni C: custa est po scola de s’óbbrigu, annu: 2013-2014; a cust’ùrtima setzioni si podit pigai parti cun-d-una poesia o cun-d-unu contixeddu. Is trabballus podint èssiri fatus a solus o in cambaràda; est pretzisu a pònniri nòmini, sangunau e sa classi de frecuénzia.
Sa presidenti de sa Pro Loco: Alida Cirina Giuria. Sa giuria: Anna Cristina Serra, Presidenti; Gianfranco Garrucciu; Giurau; Ivo Murgia, Giurau; Paolo Pillonca, Giurau; Dante Erriu, Segretàriu.
Dónnia cuncurrenti podit pigai parti a una setzioni sceti e sceti cun-d-una poesia. Chini at bintu su primu prémiu non ddu podit bìnciri in sa própiu setzioni si no a pustis de tres annus ma podit cuncùrriri po su segundu, po su de tres, po mentzioni o signalatzioni. Po bìnciri sa patena di oru, invecias,su poeta no dda depit àiri mai binta.
Is òperas, mai premiadas in atrus cuncursus, depint èssiri mandadas in ses cópias, scritas a machina o a computer e in dónnia cópia ddoi depit èssiri scritu: nòmini, sangunau, logu de residéntzia, nùmuru de telèfunu e, chi ndi tenit, s’indiritzu de posta elettronica; a parti de foras de sa busta depit èssiri inditàda sa setzioni de ancà si ‘olit pigai parti.
Est aggradéssia sa tradutzioni in italianu (obbrigatóriu po is òperas in Algheresu, Tabarchinu, Sassaresu e Galluresu)
Est aggradéssiu a imperai sa litera 12,14, Times New Roman (po esigéntzias de trabballu is poesias cun sa tradutzioni depint arribbai in-d-unu ùnicu fólliu).
Totu is òperas depint arribai aintru de su 15 de Donniassantu 2013, cun posta normali e no arrecumandada a:
Associazione turistica Pro Loco Silius
c/o Erriu Dante via Cagliari 78
09040 Silius (CA)
o in posta elettronica a sa e-mail: erriudante@gmail.com
Po ndi sciri de prus podeis tzerriài a su nùmuru: 070/959252
Is òperas non benint torradas a s’autori e sa Pro-Loco ddas podit imperai po calisisiat fini culturali. Su giudìtziu de sa giurìa est foras de duda e su cuncurrenti depit tènniri contu de is arrégulas sinò s’òpera sua no benit tenta in contu. Is prémius chi s’ant a donai podint èssiri in dinai.
Is cuncurrentis ant a èssiri avisaus in tempus po sa premiatzioni chi s’at a fàiri in Silius, forzis in Mes’’e Idas de su 2013.
Po ndi sciri de prus:


text:
sabato 11 dicembre 2010
Una limba ispipilla in gana de crèschere
Sas atitadoras e sos acabadores de sa limba sarda e de sas àteras limbas de Sardigna, saligheresu e su gadduresu in primis, ant a tènnere passèntzia ma sa morte de su sardu no est a sas bistas. Antzis, dae cabu de susu a sa mesania a cabu de giosso su sardu mustrat ispipillesa e paga gana de s'imbèrghere, mancari b'apat pistighìngios nen minores nen de lassare sena cuidados. Est custu chi resurtat dae sa Cunferèntzia regionale de sa limba sarda chi s'est fata dae giòvia a oe bortaedie in Fonne.
B'at su fatu, pro nàrrere, chi in tzitade e in medas biddas sos babos e sas mamas non chistionant in sardu a sos fìgios e cun sos fìgios. E si b'at biddas in uve s'80-90 pro chentu de sas famìlias faeddant in sardu (o in un'àtera de sas limbas alloglotas) bi nd'at àteras in uve sos fìgios comùnigant petzi in italianu cun sos parentes. A contos fatos, sa mèdia natzionale est chi sos pitzinnos chi chistionant in sardu sunt oe su 13 pro chentu, in su mentras chi sunt belle su 70 pro chentu de sos sardos, mannos e minores, chi faeddant su sardu, su gadduresu, su saligheresu, su tataresu o su tabarchinu.
Ischinde cale est sa maladia, tocat de agatare sa meighina e custa est s'imparòngiu de su sardu in sas iscolas e sa visibilidade de su sardu in totu sa sotziedade. E, in prus de custu, s'educatzione linguìstica de sos mannos, a manera chi si sapant chi a chie ischit in prus de s'italianu àteras limbas, su sardu in primis, tenet una mente prus aberta e prus a gradu de cumprèndere. Custa meighina, su beru, est connota dae tempus meda; su chi mancaiat fiat sa cussèntzia de sa polìtica chi tocat de pònnere fronte a sos puntos dèbiles (su sardu in mesu de sos pitzinnos) e afortiare sos puntos fortes (su 68,4 pro chentu de sos sardos chi faeddant sa limba pròpia). Como custa cussèntzia paret chi bi siat e, a su nàrrere de s'assessore de sa cultura, Sergio Milia, b'at finas sa voluntade polìtica de bortare sa limba sarda in una ocasione de isivlupu.
Concruinde sas tres dies de debatas, Milia at annonsadu s'aprovu de unu Pranu triennale pro sa limba e pro sa cultura sarda e àteros ordìngios, che a s'iscola numèrica, chi podent pònnere a profetu s'idea de imparare su sardu in sas iscolas. S'obietivu, comente at naradu carchi unu, est de fàghere a manera chi siant sos fìgios a imparare su sardu a babos e a mamas chi non l'ischint.
No est petzi custu chi est capitadu in custas tres dies: sa limba sarda s'est cunfrontada cun àteras limbas de minoria, dae su catalanu a s'otzitanu, dae s'islovenu a su walser a s'albanesu de su Merie d'Italia. E dae su cunfrontu, su sardu nd'essit bene e cun pistocos meda in bèrtula. No at a istentare, penso, sa publicatzione de sos atos de custa Cunferèntzia fonnesa. At a èssere unu mamentu de aconortu pro chie pensat chi sa limba sarda no est biva e bia ma tenet perpetivas bonas pro crèschere e s'afortiare.
Publicadu dae zuannefrantziscu a sas 20:17
Etichette: Limba sarda
Nessun commento:
Iscriviti a: Commenti sul post (Atom)